Ayam Goreng Tepung Bestari, Lauk Berbuka Last Minit

Lebih kurang pukul 4 petang husband keluar beli barang. Nak beli ayam kononnya nak merendang sikit esok. Restock juga mana yang dah nak habis tu. Alang alang keluar beli sekali lah. Tak dapat beli ayam sekor. Beli je lah bahagian kepak. Asalkan ada ayam untuk rendang raya.
Dah balik rumah, dekat pukul6 dia tanya nak beli makanan ke nak masak. Mulanya saya rasa macam nak beli je sebab tak tahu nak masak apa dah. Ayam baru beli, kena bersihkan dulu semuanya simpan dalam bekas. Udang nak kena bersihkan juga. Barang barang lain kena sorting dalam bekas. Banyak kerjanya tu.
Dah pukul 6:30 petang. Saya cakap masak je lah. Nak order foodpanda pun macam tak ada yang menepati selera. Husband masak nasi dan saya goreng ayam. Kebetulan ayam dan udang dah siap bersihkan masa tu.
Gaul dengan tepung bestari, panaskan minyak dan tunggu masak. Ini je lauk berbuka last minit yang saya terfikir nak buat. Sementara tunggu ayam masak, sambil tu mengemas apa yang patut.
Bahagian kepak ayam ni kalau digoreng tak memerlukan masa yang lama. Kejap je masaknya. Udang pun sama. Sesuai lah untuk lauk last minit.
Dah jadi lauk tetap dah ayam goreng tepung bestari ni sebab ada sambal gesek tu. Kalau tidak, mungkin akan masak lauk berkuah atau bersambal.
Resipi ayam goreng rangup mudah dan sedap
Senang juga ada tepung bestari ni. Tak perlu tambah apa dah. Saya biasa salut macam tu kering kering je. Tak ada tambah telur, tak tambah air dan tak tambah garam. Hanya guna tepung bestari ready to use tu je.
Mudah je pun masak ayam goreng tepung. Resipi ayam goreng paling mudah dan sedap.
Semoga ada kerajinan nak masak rendang malam nanti untuk hidangan esok pagi. Ataupun bangun awal siapkan lauk rendang. Nak buat pulut kuning atau rebus nasi impit segera pun tak pasti lagi. Buat lebih sikit boleh bagi jiran sebelah.
Kat kampung dah siap lemang dan rendang. Aduhaiii..rindu nak balik kampung! Syahdu raya tak dapat balik kampung. Bertabahlah kita semua ye. Raya dibandar, raya cara kita.


Ayam Masak Kicap Tak Pernah Tak Sedap

Pagi ni tak secerah semalam. Gelap macam nak maghrib dah. Kedengaran hujan turun tapi sekejap. Mungkin juga akn disusuli dengan hujan lebat. Sarapan pagi ni saya panaskan roti canai yang beli extra haritu. Senang tak payah pening kepala nak masak apa.
Cerita lauk tengahari semalam. Saya masak ayam masak kicap.
Apa beza ayam kicap dengan ayam masak kicap? Atau sama je? Siapa boleh jawab, silakan jawab. Saya biasa dengar nama ayam masak kicap. Ayam kicap tu macam baru familiar sejak
ayam masak kicap 3 budak gemuk
 mula popular tu.
Ayam masak kicap ni tak pernah tak sedap. Ayam masak kicap bodoh pun sedap dah. Nak pedas sikit ayam masak kicap pedas letak cili api atau tambahkan cili kisar. Nak ada rasa sensasi aroma halia boleh masak ayam masak kicap halia tambah kicap.
Cara saya masak ayam kicap suka goreng ayam terlebih dulu. Dan mestilah kena pedas. Baru ngam dengan rasa kicap manis.
Gaulkan dengan garam dan serbuk kunyit baru goreng. Biasanya saya goreng sampai masak. Garing sikit dan nanti terus gaul je dengan sos kicapnya. Goreng half cook kalau nak rasa isi ayam tu juicy.
baca juga :
resepi ayam masak kicap mudah dan cepat
Untuk resipi masakan ayam masak kicap cara saya, boleh rujuk link diatas. Saya pernah kongsikan sebelum ni. Sama je kaedah dan bahannya. Masih setia dengan tomato cherry bukan sekadar hiasan. Sedap rasa tomato cherry yang lebih manis.


Brownies Tower Decoration Untuk Birthday

Ye, brownies lagi. Haritu
brownies red velvet oreo
. Sekarang brownies tower. Tapi brownies ni hanya mampu dilihat dari jauh je. Sebabnya order untuk kakak nun jauh di Johor.
Musim pandemik ni nak meraikan harijadi keluarga secara maya je lah. Paling tidak pun, hantarkan kek atau makanan secara online je. Semalam 8 Julai, hari jadi kakak. Sempatlah beberapa hari sebelum tu saya order brownies tower untuk birthday kak.
Order dekat-dekat je sebab senang nak hantar pun. Mulanya nak order kek brownies biasa tu je. Tapi lepas scroll scroll gambar yang diberikan, tertarik dengan brownies tower birthday pulak. Cara susun brownies tower tu cantik je. Jadi brownies tower decoration nampak lebih menarik.
Gambar brownies tower yang dikirimkan melalui whatsapp oleh baker. Awal awal dah pesan nak gambar lepas dah siap. Cantiknya alahaiii... Ini yang rasa nak order untuk diri sendiri jugak ni.
credit photo : @ojaa.a
Harga Brownies
Semua brownies yang dijual bersaiz 10’. Harga Biasa RM36, Add on Cadbury RM38 dan  harga brownies tower RM45. Harga dia boleh tahan murah juga kan. Dengan cara susun brownies tower tu kemas dan terletak elok je. Berbaloi lah tu.
Idea yang menarik buat brownies tower ni untuk :
brownies tower decoration
brownies tower birthday
brownies tower hantaran
brownies tower for wedding
Lebih pratikal juga memilih brownies sebab dah siap siap dipotong. Tinggal ambik dan ngap je. Balik nanti nak jugak order untuk diri sendiri. Sebelum ni balik kampung nak order tak dapat sebab kena order sehari awal macam tu.
Nak order last minit memang tak dapatlah. Siapa pulak yang suka buat kerja last minit kan. Memang kena order awal.
Brownies ni anak anak buah je lah yang suka makan. Jadilah makan ramai ramai sempena birthday ummi dorang.
Orang Segamat bolehlah order kat instagram
@ojaa.a
 atau
@saycheese_ee


Buah Oren Manis

Selain pening nak masak apa. Nak beli stok buah apa pun boleh buat pening nak fikir. Kena beli buah yang tahan lama dan boleh simpan lama untuk seminggu macam tu. Almaklumlah musim COVID-19 ni tak boleh nak keluar selalu. Memang kena beli barang makanan yang boleh simpan lama.
Buah buahan pilihan saya
tembikai
,
rock melon
,
jambu batu
,
epal hijau
 dan
mangga lemak
. Tiba tiba rasa nak bertukar beli buah oren pulak. Selain dimakan begitu, sedap juga buah air jus oren. Kan?
Tips pilih buah oren manis
Ikut tips memilih buah oren yang manis, pilih yang ada lubang macam pusat tu katanya. Tak pulak ikut tips tu, kebetulan dapat beli buah oren manis. Tapi ada ayang kata buah oren navel biasanya manis. Betul ke?
Saya tak pasti buah oren ni jenis citrus apa. Lubang pun tak berapa nak nampak sebenarnya. Ingatkan masam, rupanya manis. Suka bau buah oren, fresh rasa bila terhidu tu. Next time nak beli EO (Essential Oil) Orange pulak lah. Asyik beli
EO Lemon
 je.

Merujuk gambar buah oren di atas, begitulah cara potong buah oren yang biasa. Ada cara lain ke masalahnya? Kot ada yang gigih kupas kulit macam makan limau mandarin tu. Mungkin ada tapi nak senang makan, potong macam ni je lah kan.
Khasiat buah oren yang kita tahu, kaya dengan vitamin C. Selain tu, banyak kebaikan buah oren untuk ibu mengandung. Ada rezeki mengandung, boleh amalkan makan buah oren.
Masih ingat lagi dulu masa zaman kanak kanak, mak dan kakak rajin buat kek oren. Sagat kulit oren tu masukkan dalam adunan. Hampir lupa dah rasa kek oren tu. Tapi itulah kek yang tersedap zaman kanak-kanak dulu.


Buah Oren Navel Manis Sekali

Oren lagi? Ye, begitulah kehidupan seorang pencinta oren sejak akhir akhir ni. Tersuka pulak dengan buah oren. Setiap kali makan, potong sebiji buah oren. Potong 8, 4 potong seorang.
Selang seli dengan
buah jambu batu
. Potong 8 juga, lepas tu potong kecil lagi. Simpan dalam bekas, letak dalam peti ais. Nak makan ambil je. Kalau tak dipotong, lamberrrtttt lagi nak habis. Dasar pemalas kadang tu nak potong buah. Bila dah potong, laju je habiskan.
Buah oren dan buah jambu batu, dua jenis buah yang kaya dengan vitamin C.
Pesan kat suami beli
oren katlego sitrus
 tapi tak ada. Ada buah oren navel je katanya. Macam pernah dengar buah oren navel. Tak silap buah oren navel ni manis. Ye ke? So, setuju kan je lah beli buah oren navel.
Buah Oren Navel
Bentuk buahnya hampir bulat. Buah oren termasuk dalam keluarga citrus. Buah oren navel rasanya manis dan berjus. Isinya sebiji sebiji seperti limau barli.
Dinamakan navel (pusat) berdasarkan struktur buahnya yang unik iaitu buah oren yang kecil akan tumbuh dalam isi oren seolah-olah bentuknya seperti mutasi.
Merujuk gambar di bawah, nampak tak keratan rentas sepotong buah oren navel dihujungnya tu ada isi buah oren yang terpisah. Itulah yang dimaksudkan buah oren kecil tumbuh dalam isi oren.
Warna buah oren navel lebih kekuningan dan kulit buah oren navel agak tebal sedikit. Pusat dia pun tak berlubang tapi manis. Maknanya oren navel ni memang semulajadi manis ke macamana?
Memakan sebiji buah oren mencukupi untuk keperluan badan manusia. Samada dimakan terus atau dijadikan jus.
Selain dijadikan minuman, pati buah oren dijadikan bauan aromaterapi, bahan bahan pewangi atau dijadikan perisa makanan. Buah oren berbau manis dan menyegarkan.
Kulit buah oren boleh dijadikan pewangi
Rebus kulit limau, masukkan dalam bekas terbuka dan letak di ruangan dapur, bilik tidur atau bilik air. Boleh tambahkan sensasi aroma cinnamon atau pudina untuk menguatkan bau.
Yang ni saya belum buat, tapi macam nak cuba juga.
Khasiat buah oren
Buah oren mengandungi vitamin dan mineral yang baik untuk tubuh badan kita, antaranya :
1. Vitamin C
Berperanan dalam pembentukan kolagen. Pembentukan kolagen yang baik sangat diperlukan untuk pembentukan ligamen, tendon, kulit, pembuluh darah dan tulang. Ia juga membantu proses penyembuhan luka.
mencegah penyakit kanser.
mencegah kerosakan sel akibat radikal bebas yang mencetuskan pelbagai penyakit.
2. Karbohidrat
Serat yang terdapat di dalam karbohidrat ini melambatkan proses pengosongan perut, pencernaan dan penyerapan khasiat makanan.
sesuai bagi individu yang berusaha menurunkan berat
3. Folat
Menurunkan kadar homocystein yang merupakan racun bagi dinding pembuluh darah.
menurunkan risiko penyakit kardiovaskular. Selain daripada itu, buah oren juga mengandungi potasium, kalsium, thiamin, niasin, vitamin B6, fosforus, ribofl avin dan asid pantothenik (pantothenic acid).
sumber : https://www.facebook.com/majalahrasa/photos/info-rasa-nikmat-kesegaran-sebiji-orenasal-usulbuah-oren-berasal-daripada-negara/10152470664058739/


Buku Resipi Blogger

Tengah mengemas rumah. Ada orang bagi salam. Bukak sliding door, courier hantar parcel rupanya. Dah confirm nama betul semua. Mintak dia letak tinggalkan atas tembok rumah je.
Sejak pandemik covid ni tak kelam kabut keluar nak ambil parcel. Tak payah beria nak capai sweater dan tudung. Parcel yang sampai semua biar courier letak atas tembok rumah je dulu.
Tengok pengirim dari karangkraft. Sebelum tu blogger SA dah inform dia dah hantar kiriman buku resipi dan hadiah GA. Kiranya buku resipi blogger ni saya dapat sempena jadi top komentator blog beliau. Ke hadiah GA? Saya pun lupa dah.
Rezeki saya dapat 2 hadiah dari blogger SA. Cuma hadiah lagi satu menyusul kemudiannya.
Buku resipi blogger Malaysia ni mengandungi pelbagai resipi masakan melayu yang sedap sedap. Buku resipi blogger adalah koleksi resipi blogger masakan terkenal iaitu Nooriah Abdullah.
Buku Resipi Blogger mengandungi lebih dari 70 resipi yang terdiri daripada makanan pembuka selera, hidangan nasi dan mi, hidangan Barat dan Brunei  dan pencuci mulut sebagai pelengkap hidangan.
Belek belek resipi rasa lapar terus. Nanti boleh juga cuba resipi mudah-mudah yang boleh dibuat dengan penuh yakin menjadi.
Terima kasih kak
blogger Suriaamanda
 untuk hadiah buku resipi blogger ni. Kali kedua dapat hadiah buku resipi dari kak SA. Sebelum ni dapat
buku resipi makan malam romantis Chef Fazalina
.
Resipi [re.si.pi] | رسيڤي
Resipi maksud : Definisi : 1. senarai bahan (ramuan) dan peraturan yg diperlukan dlm menyediakan sesuatu masakan atau makanan; 2. cara atau kaedah mencapai sesuatu tujuan; ~ kecantikan cara menjadikan diri (seseorang) cantik. (Kamus Dewan Edisi Keempat)
Resipi bukan resepi ye.


Bungkusan Apa Lagi

Pin pin! Abang Courier datang lagi. Satu lagi bungkusan keriangan sampai. Husband pelik, bungkusan apa lagi lah tu dapat. Lepas satu, satu lagi muncul. Rezeki bulan Julai dapat hadiah macam-macam. Alhamdulillah.
Rupanya bungkusan kiriman hadiah daripada blogger Ako Tetap Ako, Blog Anak Omak 6 a.k.a Kak Ret via famsy. Saya pasti semua orang dah kenal Kak Ret. Saya tengok ramai juga dah update hadiah yang mereka dapat dari Kak Ret.
Sempena bulan kelahiran Kak Ret, bulan June. Kak Ret berkongsi rezeki bagi
top commentators Jun
 hadiah juga. Apa yang saya dapat adalah personalized zipper pouch canvas bertulis :
BE THE
reason
............
SOMEONE
smiles
TODAY
Berserta nama saya, Fizah. Jarang orang panggil saya Fizah. Biasa, Fiza atau Pija. Kalau ada yang panggil dengan ada huruf h dia jadi Pizah. Jadi, bila nama Fizah dah tahu KakRet yang panggil. Hehehe...
Hopefully saya dapat membahagiakan semua orang. Aaminn....
Seronok betul dapat beg pouch yang comel siap ada nama lagi. Special dan limited edition. Kain canvas dia tebal. Boleh buat beg travel makeup. Letak dalam beg telekung. Walaupun tak tahu bila boleh travel entah. Simpan dulu.
Terima kasih banyak-banyak Kak Ret. Hadiah kedua terima dari Kak Ret selepas
hadiah kurma safawi
 sebelum Ramadhan hari tu. Kak Ret memang selalu belanja hadiah pada blogger lain. Naik segan pulak kita tau!
Jadi kita balas dengan kerajinan singgah blog Kak Ret dan komen-komen. Meriahkan kotak komen dan tambahkan trafik blog macam tu. Harap tak ada salah faham lah. Risau pulak kita asyik dapat hadiah. Orang memberi kita merasa. Begitulah kata pepatah.
Terima kasih sekali lagi Kak Ret. Rasa tak cukup nak ucap terima kasih.  Blog Kak Ret juga buat saya terhibur dengan gelagat Uyum. Selain menghiburkan Nina dia, menghiburkan pembaca juga tau.
Selain tu, banyak makanan sedap, kisah travel dan macam-macam lagi ada dalam blog Kak Ret tu. Rugi tak singgah
Blog Anak Omak 6
 ni. Jom kita singgah!
Berjuta terima kasih Kak Ret, be the reason someone (me) smiles today dapat hadiah dari Kak Ret ni.


Bungkusan Jauh Dari Penang Selamat Tiba

Seperti yang telah diberitahu dalam email bertarikh 13 Julai. Bungkusan untuk saya telah dikirimkan berserta tracking number untuk memudahkan saya track parcel. Bila saya track masih belum masuk dalam sistem.
Lepas tu taklah track semula. Hampir lupa juga nak check. Lebih kurang pukul 10 pagi 14 Julai esoknya tu dapat sms text "Pos Laju is delivering your parcel today". Baru teringat nak check tapi bila dah tahu kita stand by je lah. Tak payah check dah.
Lebih kurang pukul 3 lebih macam tu, pos laju pun sampai hantar bungkusan jauh dari Penang. Lewat dari jangkaan saya sebab ikut kebiasaanya courier pos laju akan sampai tengahari atau pukul 1 lebih macam tu. J&T pulak pukul 3 ke atas.
Gdex dan DHL akan call dulu sebelum sampai. Dah boleh hafal dah tapi tak tepat pun sebenarnya. Ikut waktu dorang lah nak hantar bila pun. Asalkan barang sampai dengan selamat. Terima kasih Abang Courier.
Saya terima bungkusan agak besar. Tak sabar nak bukak! Dapat bungkusan pun dah boleh buat hati berbunga-bunga dah kan. Apatah lagi tengok dalam bungkusan tu.
Ada macam-macam dalam bungkusan.
Canvas sling bag Living Travelling Share
Buku Ustazah zaman dulu-dulu
Penanda buku
Acrylic keychain dengan tulisan nama saya, Fiza
Canvas sling bag Living Travelling Share warna hijau tu boleh buat sling beg (ada disediakan tali panjang) atau boleh je buat beg bimbit. Tengok beg ni terus terfikir nak buat beg travel telekung. Boleh ganti beg telekung baru. Macam ngam ngam muat tu boleh masuk makeup pouch sekali.
Buku Ustazah Dulu-dulu. Tajuknya menarik. Suka dengan kertas dalam tu warna kekuningan agak klasik macam buku lama-lama sesuai dengan tajuk dulu-dulu. Belum sempat baca lagi.
Dapat juga Acrylic Keychain yang comel ni. Cantik ada corak bunga lagi tepi tepi frame tu. Alhamdulillah..Terima kasih Blogger Kak Ujie Othman atas kiriman semua hadiah ni. Saya dapat sebab jadi
top komentator Blog Titian Perjalanan sempena ulang tahun blog
 beliau sepuluh tahun.
Segan sebenarnya asyik terima hadiah je. Nanti ada yang kata komen nak hadiah pulak. Saya memang biasa komen banyak-banyak ke blog yang saya selalu singgah. Tak harapkan hadiah pun. Itu cara saya support blogger yang sudi singgah ke blog memandangkan saya jenis kurang join GA atau segmen.
Andai kata dapat hadiah, itu rezeki. Kalau ada yang annoying bagitahu awal-awal. Nanti saya tak komen dah.
Alang-alang PKP ni ada masa, itu yang saya komen mana mana yang saya nak komen. Nanti bila dah sibuk, nak komen pun tak dapat. Boleh juga hilangkan rasa bosan bila berblogging dan blogwalking ni. Tak gitu.
Singgah ke blog Titian Perjalanan pun tak akan bosan. Ada banyak ulasan tentang buku, jalan-jalan cari makan dan juga tempat tempat menarik yang Kak Ujie Othman. Paling suka bila Kak Ujie share pengalaman pergi tempat tempat bersejarah dan menarik yang kita jarang pergi. At least kita tahu kewujudan tempat tu.
Ada masa boleh singgah ke
Blog Titian Perjalanan
.  Ayuh!


Burger Buatan Sendiri

Macam dah lama sungguh tak buat burger sendiri di rumah. Bila kali terakhir makan burger buatan sendiri pun tak ingat dah. Punyalah asyik terkenang burger McD, burger crispy je. Lansung lupa dengan rasa burger buatan sendiri.
Burger buatan sendiri bukan buat roti burger sendiri, bukan buat daging burger sendiri dan bukanlah buat patty burger sendiri. Saya tak segigih itu nak buat semuanya dari asas.
Buat burger sendiri yang saya maksudkan menggunakan bahan bahan yang ready made. Roti dan daging burger ayam beli je. Bahan utama tu wajib ada baru menjadi burgernya. Bahan bahan yang lain ada kat rumah dah.
Maaf, rupa burger buatan sendiri saya kurang sempurna. Tapi rasa dia cukup sempurna pada saya. Cia cia cia.. Dengan burger pun nak bagi pickup line ke?
Resepi burger buatan sendiri
Roti burger disapu marjerin. Dibakar dan ada efek garing garing sikit. Daging burger ayam dimasak dengan menggunakan unsalted butter dan dibungkus dengan telur.
Saya gunakan daun salad bulat untuk efek yang lebih rangup. Tambah sikit hirisan bawang besar. Tapi tak kelihatan dalam gambar. tersorok bawah daging.
Ada hirisan timun dan kobis akan menambahkan rasa sedap. Tapi tak ada! Hanya sayur salad dan hirisan bawang je. Saya tambahkan sekeping slice cheese, letak sos cili dan juga mayonaise. Sedap sungguh rasa burger buatan sendiri ikut selera sendiri.
Macam ni je dah sedap. Imagine kalau tambah, timun, kobis, tomato dan sos cheese tu, tak tahu sedap dia boleh pergi jauh mana.
Saya perasan roti burger dah mengecil. Perasan tak? Lebih besar daging burger dari roti burger.
Burger beli lain rasa dia, burger buat sendiri lain pulak rasanya. Ada kesedapan masing-masing. Bila buat burger sendiri ni bolehlah letak lebih apa yang kita suka. Kan? Penyediaan pun mudah. Dah jemu makan nasi, kita buat burger jom!
Alhamdulillah...Maka nikmat Tuhanmu yang manakah yang kau dustakan?


Cara Mudah WhatsApp Tanpa Save Nombor

Okay fine, baru tahu cara WhatsApp tanpa save number. Mungkin ramai yang dah tahu. Saya ketinggalan sikit. Selama ni kalau nak WhatsApp orang lain kena save dulu nombor, baru WhatsApp. Kan? Sekarang dah ada cara mudah WhatsApp tanpa save nombor pun. Better!
Terutamanya kalau nak membeli barang online bukan dari applikasi shopee ke lazada ke. Jenis kena contact seller yang hanya tinggalkan no phone di facebook atau instagram tanpa link memang agak leceh sikit lah.
Nak tak nak kena save juga nombornya baru boleh WhatsApp. Bila dah ada cara WhatsApp tanpa save nombor secara tak lansung memudahkan kerja kita lah untuk contact seseorang dalam jangka pendek. Hanya perlu copy paste je nombor orang yang kita nak WhatsApp tu.
Cara mudah WhatsApp tanpa save nombor
1. Pergi ke website :
https://easymessage.app/
2. Masukkan nombor telefon yang kita nak WhatsApp tu (boleh copy and paste je)
3. Click start and chat WhatsApp
* Jika gunakan PC, click continue to chat dan pilih use WhatsApp Web
* Jika menggunakan handphone, akan direct terus ke aplikasi WhatsApp
baca juga :
cara buat link WhatsApp tanpa nombor
Atau kalau tak ingat website easy message tu, boleh je download siap-siap apps untuk WhatsApp tanpa save nombor. Dalam website yang sama di atas, click je download the app. get it on Google Play atau download on the App Store.
baca juga :
Privacy Policy WhatsApp baru
Ikutlah mana yang mudah untuk kita buat. Notification privacy policy WhatsApp yang baru pun asyik muncul je. Sampai ke sudah belum accept lagi. Pangkah dan pangkah sampai lah tak boleh pangkah dah.


Cara Permohonan Pengeluaran i-Citra Online Bermula 12 Julai 2021

Seperti yang telah diumumkan oleh kerajaan dalam
Bantuan Khas COVID-19 (BKC)
, pencarum KWSP yang terjejas akibat PKP, KWSP telah memperkenalkan pengeluaran i-Citra. Ikut jadual asal, tarikh permohonan i-Citra KWSP 2021 pada 15 Julai tapi telah diawalkan.
Pencarum KWSP boleh membuat permohonan pengeluaran i-Citra online bermula 12 Julai 2021. Pemohon boleh membuat pengeluaran maksima sehingga RM5000 dengan kadar bayaran tetap RM1000 ribu sebulan untuk tempoh 5 bulan.
Ia tertakluk kepada jumlah simpanan KWSP ahli. Pembayaran pertama dijangka akan dikreditkan dalam akaun ahli pada bulan Ogos 2021.
baca juga :
pengeluaran i-Lestari
 |
Pengeluaran i-Sinar tanpa syarat
Syarat permohonan i-Citra
Baki minimum dalam akaun KWSP berjumlah RM150.
Pengeluaran minimum adalah RM50.
Pencarum perlu meninggalkan baki dalam akaun sebanyak RM100 selepas pengeluaran berjaya dilakukan.
Permohonan dan Semakan i-Citra 2021
Permohonan i-Citra KWSP online boleh mula dibuat pada 12 Julai 2021 di laman sesawang : icitra.kwsp.gov.my
Cara permohonan i-Citra
1. Layari
icitra.kwsp.gov.my
 dan pilih
PERMOHONAN
.
2. Isikan
Nombor MyKad/MyPR
 dan
Nombor Telefon Bimbit
.
3. Tekan
TERUSKAN
 dan sahkan identiti anda  melalui pengesahan
Nombor OTP
 atau
Soalan      Keselamatan
.
4. Tentukan
AMAUN PILIHAN PENGELUARAN
. Rujuk pada A atau B di sebelah kanan.
     A : Skrin akan memaparkan jumlah maksimum
AMAUN PILIHAN PENGELUARAN
.
     B : Tetapkan
AMAUN PILIHAN
 anda dengan menggerakkan penunjuk.
5. Tekan
TERUSKAN
.
6. Lengkapkan
Maklumat Pemohon
,
Maklumat Pembayaran
 dan kaji selidik. Tekan
TERUSKAN
.
7. Semak semua maklumat dan tandakan ✅ sebelum tekan
HANTAR
. Selesai.
Untuk Semakan status permohonan i-Citra juga turut boleh dibuat dalam pautan web yang sama di atas.
Kesimpulan Permohonan i-Citra Online 2021
Tarikh permohonan i-Citra online : 12 Julai 2021
Jumlah pengeluaran maksimum i-Citra : RM5000
Tarikh akhir permohonan i-Citra : 30 September 2021


Cara Tampal Info Di Gambar Guna Aplikasi Phonto dan Picarts

Sebenarnya tak tahu nak tulis tajuk apa. Mungkin lepas tengok tutorial ni akan faham apa yang saya nak sampaikan. Tak tahu tajuk yang sesuai. Atau lebih tepat lagi tak tahu perkataan yang sebetulnya nak digunapakai.
Mungkin boleh letak tajuk cara edit gambar guna phonto atau picsart atau cara edit gambar letak tulisan. Sesuai tak? Sesuai ke tidak, tajuk dah ada dah pun.
Harap faham lah ye kalau tengok gambar bawah ni. Pada sekeping gambar, saya letakkan info wikipedia.
Bagi yang suka edit gambar nak letak info sekali boleh gunapakai cara yang saya gunakan untuk edit gambar. Gambar pun nampak lebih menarik ada info. Tak perlu pun nak copy paste segala ayat ayat informasi tu. Screen shot je information yang nak letak dalam gambar tu.
Saya lebih suka gunakan aplikasi phonto. Kadang kadang guna aplikasi picarts juga. Asalkan ada tools untuk add gambar dan blend gambar. Ikut suka nak guna mana mana apps yang lebih mudah.
Cara Tampal Info Di Gambar Guna Aplikasi Phonto
Cara Tampal Info Di Gambar Guna Aplikasi Picarts
Untuk background putih, perlu kan teks yang berwarna hitam/gelap. Jikaa gambar background gelap, kena cari gambar yang background hitam tulisan putih.  Jelas?
Boleh tambah seberapa banyak gambar screen shot yang awak nak. Terpulang. Ulang je step yang sama. Mudah je, tak perlu nak copy paste info dan kena edit lagi tulisan tu. Guna kaedah tampal terus kan senang. Info pun tak tersilap.
Selamat mencuba. Tak faham? Boleh tanya di kotak komen


Cheese Tart Dalam Minimalist Dark Mode Mirror Tricks Photography

Cerita minggu lepas. Rezeki dapat cheese tart chocolate dan blueberry favourite saya. Husband keluar beli barang, dia singgah Baker's cottage beli cheese tart untuk saya. Eh, tak kirim pun dapat? Rezeki namanya tu. Alhamdulillah...
Tapi taknak lah cerita pasal cheese tart ni sebab dah cerita dah sebelum ni. Boleh baca dalam link dibawah. So tak payah dah cerita tentang kesedapan cheese tart ni. Memang sedap!
Baca juga :
chocolate cheese tart & Blueberry cheese tart baker's cottage
Dalam entri ni saya nak kongsikan koleksi minimalist dark mode photography menggunakan mirror trick. Saya tak pakar pun bab photography ni. Hentam sajalah labuuuu...Photographer sebenar sila jangan kecam saya ye.
baca juga :
Cara ambil gambar produk/objek lebih menarik
Gambar cheese tart chocolate dan blueberry ni saya gunakan angle yang sama, trick yang sama dan editing yang sama. Subjek je berbeza.
Mulanya saya cuba shoot untuk objek
retro style notes clip
 ni. Nampak cantik pulak gambarnya. Saya pun cubalah tukar objek kepada cheesetart. Kagum kejap dengan hasil tangkapan tu.
Habuk sikit sikit sebagi props. Nampaklah ada scene kat situ.
Ni dia BTS (Behind The Scene) gambar minimalist dark mode mirror trick photography. Hanya satu objek. Lighting guna lampu suluh. Lampu bilik pastikan tutup dan hanya menggunakan cahaya lampu suluh je. Alaskan dengan cermin untuk effect pantulan dan membantu memberikan cahaya juga.
Ini cara saya setting objek dan lighting. Camera handphone pulak saya guna terbalik (camera di kedudukan bawah). Sebelum snap gambar, tekan dulu focus point pada objek then baru ambil. Kemudian gunakan
filter lightroom
 yang sesuai untuk serlahkan dark mode gambar. Hasilnya seperti di atas.
Pada yang bertanya, saya shoot guna
iPhone 12 Pro Max
. Kat bawah ni tak guna mirror tricks. Camera di kedudukan bawah juga. Lebih focus pada subject. Masih menggunakan lighting lampu suluh.
Untuk idea, mungkin boleh cuba bawah meja atau kerusi atau menggunakan kotak.  Nak lebih banyak ideas dan tricks photography saya suka belek belek di pinterest. Ada banyak idea, rajin tak rajin je nak cari.
baca juga :
aplikasi untuk jadikan gambar lebih jelas
Suka ambil gambar ni sebab minat. Sambil tu boleh offer
service product photography
 untuk tambah pendapatan. Selain tu, gambar yang kita ambil pun dapat membantu mereka yang memerlukan juga.
Gambar
banana roll
.
Semoga Allah limpahi mereka rezeki berniaga dan permudahkan urusan. Aaaminn...
Gambar
water crystal gel
.
Okay, next time ada masa saya akan update lagi untuk tips & tricks photography. Nak tahu apps yang saya guna, cari dalam menu bar di atas tips + photography. Lama tak update tu. Malas bertimbun timbun.


Dah Masuk Bulan Julai

Dah masuk bulan Julai. Bermakna dah setengah tahun 2021 berlalu. Fasa pertama Lockdown yang tak berapa lockdown masih belum move on lagi ke fasa kedua. Terkejut dua hari ni kes baru melonjak ke 6 ribu lebih. Harap cepatlah move on ke fasa seterusnya. Aaaminn...
Masuk bulan baru harapnya ada perubahan lah. Kita doa sama-sama ye. Apa nak cerita bulan Julai ni pun tak tahu lah. Harap yang baik baik je lah.
Count you blessing.
Then, which of the favours of your lord will you deny?
Surah Ar-Rahman
Holidays in july 2021 boleh tahan banyak juga. Nak cerita pasal cuti, cuti pun tak dapat kemana-mana. Nanti hati tersakiti pulak. Lagi lagi macam dah terasa bau bau tak dapat balik kampung cuti raya haji nanti. Bertabahlah kita semua dalam tempoh PKP ni.
Holidays in July 2021/Cuti Umum Bulan Julai 2021
7 Julai (Rabu) : Hari Bandar Warisan Dunia Georgetown (Pulau Pinang)
10 Julai (Sabtu) : Harijadi Yang di-Pertua Negeri Pulau Pinang (Pulau Pinang)
17 Julai (Sabtu) : Hari Keputeraan Raja Perlis (Perlis)
19 Julai (Isnin) : Hari Arafah (Terengganu)
20 Julai (Selasa) : Hari Raya Haji (Semua Negeri)
21 Julai (Rabu) : Hari Raya Haji Hari Kedua (Kedah, Kelantan, Perlis & Terengganu)
22 Julai (Khamis) : Hari Sarawak (Sarawak)
30 Julai (Jumaat) : Hari Keputeraan Sultan Pahang (Pahang)
Be grateful that you don't have everything you want. That means you still have the oppurtunity to be happier tomorrow than you are today.


Dapat Dah 1st Dose Appointment Vaksin

Tepat jam 9:08 malam, 12 Julai 2021 bunyi notifikasi message dan disusuli notifikasi MySejahtera. Dari skrin dah dapat baca teks yang dihantar.
RM0 CITF: Sila semak butiran temujanji vaksinasi COVID-19 untuk No K/P berakhir **** di MySejahtera, www.vaksincovid.gov.my, atau telefon 1800-88-8828
Tiba-tiba rasa berdebar lain macam pulak membaca. Dah dapat tarikh vaksin 1st dose ke ni? Terus buka aplikasi MySejahtera. Tak tahu nak cuak ke nak happy. Mixed feeling betul atau overthinking sangat tak tahu lah.
Pendaftaran
vaksin covid 19 online melalui aplikasi MySejahtera
.27 Februari 2021. Selepas 4 bulan lebih menunggu baru sekarang saya  mendapat. Mungkin sebab kes di Negeri Sembilan laju je naik 2 minggu nni. Bagus jugalah dipercepatkan. Hari-hari dok check MySejahtera.
Okay fine, dah dapat tarikh suntikan vaksin yang pertama pada 16 Julai nanti di USIM. Dapat sama tarikh dan tempat dengan husband. Tapi boleh pulak dia dapat pagi, saya dapat petang.
Ahh sudahh nak kena pergi dua kali pulak kesana. Saya pun saja tanya kat helpdesk kot boleh tukar sama waktu. Tapi kena tunggu 5 hari pulak dorang nak membalasnya. Takpelah, confirm je lah.
In case dapat pergi sekali dan waktu sama lebih memudahkan kerja. Nak kena pergi dua kali agak leceh lah jugak kan. Almaklumlah Seremban nak ke nilai Selangor tu kan jauh tu nak kena rentas negeri. Eh!
Apa yang bermain-main dalam kepala ni risau tentang kesannya selepas dicucuk vaksin tu. Macamana pengsan ke apa ke nanti. Sampai macam tu sekali terfikir. Memang macam tu lah kot setiap orang fikir kan. Dia punya debaran tu tak senang duduk dibuatnya bila dapat 1st dose appointment vaksin ni.
Semoga dipermudahkan segala urusan. Harap harap cepat lah segala proses. Sejenis tak suka nak menunggu lama-lama. Penat menunggu tu tak tahan tu.


Diskaun Bil Elektrik 2021

Seperti yang telah diumumkan oleh Kerajaan dalam
Bantuan Khas COVID-19 (BKC)
, bermula Julai ini TNB akan memberikan diskaun bil elektrik 2021 antara 5 hingga 40 peratus dalam tempoh 3 bulan.
Rebat elektrik 2021 ini diberikan untuk pengguna domestik dan juga bukan domestik di bawah Pakej Perlindungan Rakyat dan Pemulihan Ekonomi secara bersasar.
5% diskaun diberikan kepada pengguna elektrik Perusahaan Kecil dan Sederhana (PKS) di bawah kategori tarif komersial, industri dan pertanian spesifik di bawah voltan rendah yang akan memberi manfaat kepada 1.6 juta pelanggan TNB.
10% diskaun diberikan sehingga 31 Disember ini kepada pengguna elektrik di enam sektor perniagaan terpilih menerusi inisiatif Pemerkasa Plus iaitu :
pengendali hotel
agensi pengembaraan dan pelancongan
kompleks beli-belah
pusat konvensyen
taman tema
pejabat syarikat penerbangan tempatan
Diskaun bil elektrik ini sekurang kurangnya dapat membantu mengurangkan kos bil elektrik tinggi semasa PKP (Perintah Kawalan Pergerakan). Sedia maklum, bil elektrik PKP tinggi disebabkan kita semua duduk di rumah je.
Jadi penggunaan barang elektrik sudah tentu lebih daripada biasa. Sebelum ni juga ada diskaun bil elektrik semasa PKP dibawah program
Bantuan Prihatin Elektrik (BPE) tambahan
. Lega juga lah ada rebat. Tak perlu bayar bil elektrik sebulan masa PKP1.0 haritu. Siap ada negative lagi tu.
Syukur jugalah bila ada diskaun bil elektrik PKP3.0 juga. Sedikit sebanyak mengurangkan beban kita nak membayar bil elektrik tinggi ni.
baca juga :
punca-punca bil elektrik tinggi

cara bijak jimat elektrik
Diskaun bil elektrik pemulih untuk penggunaan elektrik bermula 1 Julai 2021. Selain itu, penangguhan pemotongan bekalan elektrik akan diberikan kepada pengguna domestik yang mempunyai tunggakan bil tidak melebihi enam bulan sehingga 30 September 2021.


Drama Dayang Senandung

Dayang Senandung, sebuah drama melayu siri terbaru lakonan Wani Kayrie, Rozita Che Wan, Scha Elinnea, Hun Haqeem dan ramai lagi. Drama Dayang Senandung episode 1 mula ditayangkan pada 11 Julai 2021 pukul 12 tengah malam di TV Okey setiap hari.
DRAMA DAYANG SENANDUNG
Jumlah episod : 13
Mula tayangan : 11 July 2021
Waktu siaran : 12 tengah malam (Isnin-Ahad)
Siaran TV : TV Okey (RTM)
Penulis skrip : Marr Mohamad
Pengarah : Chad Abdul Rahman
Produksi : Zeel Production Sdn Bhd

SINOPSIS DAYANG SENANDUNG
Mengisahkan tentang Tanjung (Wani Kayrie) dan Kamalia (Scha Elinnea) menghabiskan segala wang simpanan yang diberikan oleh arwah Damak kepada mereka.
Drama Dayang Senandung ini juga berdasarkan kisah dongeng Dayang Senandung, seorang puteri yang disumpah berkulit hitam sejak dilahirkan.
PELAKON DAN WATAK
Wani Kayrie sebagai Dayang
Rozita Che Wan sebagai Siti Tanjung
Scha Elinnea sebagai Kamelia
Shah Iskandar sebagai Damak
Syura sebagai Puspawangi
Hun Haqeem sebagai Fannan
Nafiez Zaidi sebagai Andhika
Jasper Supayah sebagai Sonia
Fendi Seman
Delimawati
Fathia Latiff
Drama Dayang Senandung pernah terpalit kontroversi isu diskriminasi warna kulit  dan netizen membuat petisyen mendesak untuk hentikan produksi drama dayang senandung. Sedia maklum ini bukanlah drama pertama mengetengahkan watak gadis berkulit hitam.
Sebelum ni ada juga drama bertajuk Dayang Senandung Si Dayang lakonan Almy Nadia yang perlu berkulit hitam sama seperti lakonan Wani Kayrie. Ada juga telefilem Awang Senandung lakonan Hairul Hazreen yang disumpah menjadi hitam.
Seperti yang kita tahu, Dayang Senandung adalah sebuah Kisah Lagenda dimana seorang Puteri Raja yang disumpah menjadi hitam sejak kecil. Dia berkahwin dengan Putera Raja dan tinggal di istana tetapi menjadi mangsa buli ibu mertua yang sangat bencikannya. Pada suatu hari ketika suami Dayang Senandung keluar ke negeri lain.
Ibu mertuanya mengarahkan orang-orang istana untuk membawa Dayang Senandung ke hutan untuk membunuhnya dan sebagai bukti, pengawal istana perlu bawa pulang hati Dayang Senandung. Begitulah kisahnya.


Drama Dukun Diva

Dukun Diva, drama 2021 bersiri premium Astro Originals yang ditayangkan di Astro Citra. Nukilan skrip oleh Alfie Palermo dan diarahkan oleh Ariff Zulkarnain. Drama Dukun Diva episode 1 mula bersiaran pada 6 Disember 2021, jam 9:00 malam di saluran Astro Citra.
Atau boleh juga strim di aplikasi percuma Astro GO.
DRAMA DUKUN DIVA
Jumlah episod : 8
Mula tayangan : 6 Disember 2021
Waktu siaran: Isnin, jam 9.00 malam
Siaran TV : Astro Citra 108 (HD) | 128 (SD)
Penulis skrip : Alfie Palermo
Pengarah : Ariff Zulkarnain
Produksi : Astro Shaw, Act 2 Pictures
PELAKON DAN WATAK
Eyka Farhana sebagai Lola (Norlela Binti Hashim)
Nadia Aqilah sebagai Che Yah (Rubiah Samsudin)
Emelda Rosemila sebagai Dato’ DD (Dahlia Deela Binti Idrus)
Kahoe Hon sebagai Daniel (Daniel Lim Bin Zulkarnain Lim)
Adlin Aman Ramlie Dato’ Saddiq (Muhd Saddiq Bin Jermal) xx xx La Saddique
Tony Eusoff sebagai Zul (Zulkarnain Lim Abdullah)
Siti Khadijah Halim sebagai Baby Riena (Sabriena Lim Binti Zulkarnain Lim)
Aloy Paradoks sebagai Sarjan Anep (Hanif Bin Zulkifli) xx Dato Ayden
Juliana Evans
Emma Tosh
Taqim Zaki
Anas Ridzuan
Douglas Lim
Kodi Rasheed
Mat London
SINOPSIS DUKUN DIVA
Mengisahkan tentang Rubiah Samsudin (Nadia Aqilah) atau lebih popular dengan gelaran Che Yah gagal menjadi pelakon terkenal. Che Yah kini bekerja sebagai wanita pelayan pelanggan di sebuah kelab malam. Disebabkan hal tersebut menyebabkan Che Yah sangat malu untuk pulang menemui keluarganya di kampung.
Satu hari, Che Yah menerima panggilan daripada hospital memaklumkan kakaknya, Aishah sedang nazak. Dari situlah bermulanya perubahan dalam hidup Che Yah bila mengetahui dia bakal menjaga anak saudaranya, Lola (Eyka Farhana) seorang remaja yang bermasalah.
Ketegangan mula berlaku di antara Che Yah dan Lola. Dalam pada masa yang sama mereka telah didatangi didatangi oleh Abang Long yang mengugut untuk membunuh Che Yah jika tidak membayar hutangnya.
Mereka terpaksa mencari jalan bagi menyelesaikan segala hutang Che Yah serta menyelamatkan nyawa mereka. Lola telah mendapat idea untuk menyelesaikan masalah hutang Che Yah dengan menyamar sebagai dukun.
Episod 1 : (Rubiah Samsudin The Primadona)
Episod 2 : (Happy, Together, Forever)
Episod 3 : (Giselle, Oh Giselle)
Episod 4 : (Kita Family)
Episod 5 : (Camp Cinta Abadi)
Episod 6 : (Che Yah’s Beauty Cream)
Episod 7 :  (You, Me and Jeju)
Episod 8 : (Mengejar Mimpi)
LAGU TEMA (OST) DUKUN DIVA
Lagu : Jangan Terlepas Pandang
Artis : Wani Kayrie
Komposer : Brendan Lim Seng Meng, Seow Seng Tack, Wee Zhen Yong, Asyraf Nasir
Lirik : Brendan Lim Seng Meng, Seow Seng Tack, Wee Zhen Yong, Asyraf Nasir


Drama Lockdown

Lockdown, drama about lockdown 2021 yang akan bersiaran pada 26 Julai ini setiap hari Isnin hingga Khamis jam 11 malam di Astro Ria saluran 104.
Drama Lockdown berdasarkan kisah benar kehidupan ketika berada dalam situasi lockdown. Dibarisi pelakon hebat iaitu Nabila Huda, Zara Zya, Beto Kusyairy, Syafiq Kyle, Izzue Islam, Kaka Azraff,  Mimi Lana, Sara Ali dan ramai lagi.
DRAMA LOCKDOWN
Mula tayangan : 26 Julai 2021
Waktu siaran : Isnin - Khamis, 11:00 malam
Siaran TV : Astro Ria Saluran 104
Pengarah : Mohd Fazli Yahya @Pali Yahya
Produksi : U2 Media Sdn Bhd
SINOPSIS LOCKDOWN
Mengisahkan tentang kehidupan semasa PKP (Perintah Kawalan Pergerakan) di Malaysia. Pelbagai kisah berlaku kepada masyarakat  yang bersama-sama mengharungi suka duka semasa PKP.
PELAKON LOCKDOWN
Zara Zya
Beto Kusyairy
Nabila Huda
Izzue Islam
Kaka Azraff
Syafiq Kyle
Mimi Lana
Sara Ali
Fahrin Ahmad
Marisa Yasmin
Aishah Azman
Balkisyh Semundur Khan
Amerul Affendi
Anne Abdullah
Hasnul Rahmat
Liza Abdullah
Jalil Hamid
Syamsul Debat
Nasz Sally


Drama Mata Ketiga

Mata Ketiga, sebuah drama melayu bersiri lakonan Isyariana Azmi, Hafeez Mikail, Mustaqim Bahadon, Dayana Roza, Fimie Don dan ramai lagi. Drama mata ketiga episod 1 mula bersiaran pada 22 Julai 2021 jam 10:30 malam di TV3.
Drama Mata Ketiga merupakan drama adaptasi novel karya Zulkifli Ahmad Idrus. Sebuah drama genre seram mistik.
DRAMA MATA KETIGA
Jumlah episod : 10
Mula tayangan : 22 Julai 2021
Waktu siran : Isnin-Khamis, jam 10.30 malam
Siaran TV : TV3
Penulis novel : Zulkifli Ahmad Idrus
Pengarah : C.Kumaresan
Produksi : Skop Productions
SINOPSIS MATA KETIGA
Mengisahkan seorang pemuda bernama Faizul. Faizul merupakan seorang pelajar universiti tempatan yang dikurniakan anugerah istimewa dimana beliau dapat berkomunikasi dengan alam mistik.
Faizul dan empat kawan baiknya menyertai ekspedisi hutan yang diketuai oleh Profesor Mazlan. Disitulah pengembaraan mereka bermula.
Faizul lebih arif di dalam ilmu hutan dan sentiasa mengingatkan serta menasihati rakan-rakannya untuk mematuhi pantang larang ketika berada di dalam hutan.
Tapi malangnya, nasihat itu tidak dipedulikan. Sebaliknya menjadi lebih teruk apabila Farah dirasuk. Semenjak dari kejadian itu, Faizul cuba mencari kebenaran mengenai mata ketiga beliau.
PELAKON MATA KETIGA
Hafeez Mikail
Isyariana Azmi
Mustaqim Bahadon
Dayana Roza
Fimie Don


Drama Perisik Cinta Tak Diundang

Perisik Cinta Tak Diundang, drama melayu 2021 adaptasi novel Perisik Cinta Tak Diundang karya Puteri Aqish menampilkan pelakon Andi Bernadee, Shiha Zikir, Bella Astillah, Hafidz Roshdi dan ramai lagi.
Perisik cinta tak diundang episode 1 bersiaran mulai 21 September 2021, Isnin-Jumaat jam 7:00 malam di Slot Akasia TV3.
DRAMA PERISIK CINTA TAK DIUNDANG
Jumlah episod : 28
Mula tayangan : 21 September 2021
Waktu siaran : Isnin-Jumaat, jam 7:00 malam
Siaran TV : Slot Akasia TV3
Penulis novel : Puteri Aqish
Pengarah : Azmi Mohd Hata
Produksi : Orangetree Production Sdn Bhd
SINOPSIS PERISIK CINTA TAK DIUNDANG
‘NASI lemak anak dara tengah menganggur’. Hanya kerana nama itu, mereka sama-sama terikat. Episod perkenalan mereka tidaklah seindah mana. Banyak ‘ter’ antara mereka… terlanggar, tersalah cakap, tersarung…
“Ahh, saya tak kira. Kita sama-sama berlanggar lepas tu telefon saya jatuh. Saya nak awak ganti juga.” Niyaz berkeras. “Faham bahasa tak? Saya tak mampu nak bagi kat awak benda yang sebijik seketul macam ni. Kalau nak sangat saya ganti, boleh. Ambil je batu asah pisau mak saya. Sebiji macam ni. Cukup nipis, cukup saiz. Warna je kelabu asap sikit. Ke nak lagi canggih? Saya upgrade sikit, okey. Ketulan belacan, yang tu siap berbau lagi.”
MEDINA MIKAYLA, seorang berkelulusan tinggi tetapi memilih untuk berbakti pada keluarga. Namun, kalau dia dah bersuara, becoknya mengalahkan burung murai. Habis mak cik-mak cik bawang di kampungnya letak jawatan. Hanya Niyaz Aqasha yang mampu mengunci setiap patah kata gadis itu.
“Nak tanya sikit boleh?” Niyaz bersuara usai Medina makan. “Nak tanya apa?” “Ermm, dah pandai jatuh cinta kat saya kan?” Dush! Satu soalan yang betul-betul buat wajah Medina macam kena simbah dengan sebaldi ketulan ais. Lagi-lagi Niyaz dah mula merenung tenang sambil buat muka yang memang boleh meluruhkan jantung sang wanita. Dengan mata yang sengaja diredupkan, argh! Tak habis-habis nak goda dia dengan mata tu!
RUMAH TANGGA mana yang tidak diuji saat orang ketiga datang menghantui? “Aku tak minta untuk cintai suami orang apatah lagi lelaki itu, Niyaz. Tak mungkin aku sengaja nak humban diri dalam masalah macam ni.” - Erianna
“Tolong jangan cabar mata dan hati I dengan perangai tak bermaruah you. Mulai saat ni, I tak kan berdiam diri, berdiri dan tengok perangai busuk you.” - Medina “Hati sayang abang pegang dalam doa supaya kita sama-sama dekat dan terus bersama.” – Niyaz
MAMPUKAH mereka pertahankan pendirian masing-masing?
PELAKON DAN WATAK
Andi Bernadee sebagai Niyaz
Shiha Zikir sebagai Medina
Hafidz Roshdi sebagai Firas
Bella Astillah sebagai Erianna
Wani Kayrie sebagai Anida
Salina Saibi sebagai Hanim
Esma Daniel sebagai Tuan Muhsin
Alis Mariya
Fazlina Ahmad Daud
Norish Karman
Amanda Misbun
Dynas Mokhtar
Shamsul Ghau Ghau
Enot
LAGU TEMA (OST) PERISIK CINTA TAK DIUNDANG
Lagu : Potret
Artis : Akim & The Majistret
Lagu: Jangan Jangan
Artis : Wani Kayrie


Drama Saat Kau Takluk Cinta Ini

Saat Kau Takluk Cinta Ini merupakan drama melayu bersiri adaptasi novel Saat Kau Takluk Cinta Ini karya Sara Hezra. Saat Kau Takluk Cinta Ini episod 1 mula bersiaran pada 20 Disember 2021, Isnin-Khamis jam 10:00 malam di Slot Samarinda TV3.
Drama Saat Kau Takluk Cinta Ini pelakon utamanya gandingan Idris Khan dan Intan Najuwa.
DRAMA SAAT KAU TAKLUK CINTA INI
Jumlah episod : 15
Mula tayangan : 20 Disember 2021
Waktu siaran : Isnin-Khamis, jam 10:00 malam
Siaran TV : Slot Samarinda TV3
Penulis skrip : Eja Lorena
Pengarah : Zamri Zakaria
Produksi : Kembara Sufi Sdn Bhd
SINOPSIS SAAT KAU TAKLUK CINTA INI
Rahhal (Idris Khan) tiada pilihan lain. Dia perlu meninggalkan kerjayanya dan balik ke kampung kerana emaknya jatuh sakit. Kepulangannya tidak disenangi Fakhril (Syazwan Zulkifly). Fakhril bertindak merampas rumah pusakanya.
Rahhal tidak mudah mengalah. Dia membangunkan tanah milik emaknya dengan mengusahakan kebun pisang dan kolam ikan.
Kehadiran Haira yang menumpang di pondoknya membuatkan hatinya mula jatuh cinta dan ternyata gadis cantik itu sanggup bersama-samanya bersusah payah membina kehidupan. Manisnya cinta tidak bias kalah teruji kemiskinan. Cinta mereka utuh.
Sedang mereka hangat bercinta, terbongkar pengkhiatan Haira. Rahhal kalap. Cinta yang mekar di hatinya mula berantakan. Hilang percaya saat bertebaran dusta dari gadis selembut Haira.
Haira kata, dia terpaksa. Dia mungkin berbohong banyak perkara tapi dia tidak pernah membohongi rasa cintanya.
Rahhal memutuskan untuk berhenti bercinta. Haira berjanji untuk terus bertahan setia. Rahhal penuh dendam, Haira pula terus memendam.
Jiwa dan raga terpisah. Takdir mempertemukan mereka kembali.
Adakah Rahhal sudi memaafkan Haira ? Atau cinta mereka bertaut kembali...
PELAKON DAN WATAK
Idris Khan sebagai Rahhal Taufiq
Intan Najuwa sebagai Melissa Haira
Syazwan Zulkifly sebagai Fakhril
Shakilla Khoriri sebagai Khadijah
Wafariena Roslan sebagai Kamelia
Zarynn Min sebagai Mak Ngah Damah
Edika Yusof sebagai Dato Zhar
Jasmin Hamid sebagai Datin Normah
Raja Azmi sebagai Mak Jah
Raja Nor Baizura
Shyrim Husni
Aleza Shadan
LAGU TEMA (OST) SAAT KAU TAKLUK CINTA INI
Lagu :
TAKLUK CINTA
Artis : Hafiz Suip
Lirik lagu Takluk Cinta
Verse:
Saat kamu hadir dalam hidup ku
Takluk nama cinta kita
Bahagia perasaan bergema
Bawah satu cahaya-Nya
Pre Chorus:
Kini kau tiada
Pergi tanpa tanda
Hilangnya segala
Kerana salah ku
Chorus:
Kembalilah
Kekasih yang hanya aku rindu
Bunga layu
Akan mekar semula
Pulangkanlah kunci hatimu dan kita
Akan bersama Menakluk cinta
Verse2:
Satu - satu
Aku gambar semula
Tuk ubati parah luka
Kasih kamu selayaknya berharga
Tak pernah ku lafazkannya
Bridge:
Dan sesungguhnya
Aku merayu
Kemaafan dari mu
Sakti ku

Mohon
Akur yang diri ku
Akui salah ku


Drama Sayap Bagimu

Sayap Bagimu, drama akan datang bersiaran di TV3.  Drama sayap bagimu menampilkan gandingan Alif Satar dan Siti Nordiana dibawah arahan Low Ngai Yuen.
DRAMA SAYAP BAGIMU
Jumlah episod : akan dikemaskini
Mula tayangan : akan dikemaskini
Siaran TV : TV3
Penulis skrip : Kasuma Satira
Pengarah : Low Ngai Yuen
PELAKON DRAMA SAYAP BAGIMU
Alif Satar sebagai Alif Adnan
Siti Nordiana sebagai Kak Siti
Mark Adam sebagai Mark Fikri
Intan Ladyana sebagai Intan Hashim
Eizlan Yusof sebagai Eizlan
Vanidah Imran sebagai Tengku Vee
Fazlina Ahmad Daud sebagai Auntie Faz
Kasuma Satira sebagai DK
Azzam Sham sebagai Azzam Bukhari
Aznie Azmi sebagai Aznie Hamzah
Siti Shahiedatul Shahreena sebagai Shareena
Izzue Islam
SINOPSIS SAYAP BAGIMU
Akan dikemaskini


Drama SiTik Tok

SiTik Tok, drama TV3 pukul 10 malam terkini akan bersiaran di Slot Samarinda. Drama SiTik Tok episode 1 akan ditayangkan bermula 22 Julai 2021 dibintangi oleh Scha Elinnea, Nelissa Nizam, Nadia Aqilah, Niezam Zaidi, Acong Sweetchild, Kahoe Hon dan ramai lagi.
DRAMA SITI TOK
Jumlah episod : 16
Mula tayangan : 22 Julai 2021
Waktu siaran : Isnin-Khamis, jam 10:00 malam
Siaran TV : Slot Samarinda TV3
Penulis skrip : Nadia Khan, Dayang Noor, Jarr Nadjmuddean, Mamu Vies
Pengarah : Joon Goh
Produksi : Wildsnapper TV
SINOPSIS SITIK TOK
Siti, seorang gadis kampung yang periang. Hobi Siti suka menari Tik Tok di merata ceruk sekitar kampungnya. Kadang kala Siti menari sewaktu orang menoreh getah, ketika ibunya membeli di pasar dan macam-macam lagi gaya Siti ber Tik Tok.
PELAKON DAN WATAK
Scha Elinnea sebagai Siti
Nelissa Nizam sebagai Jaja
Nadia Aqilah sebagai Rona
Niezam Zaidi sebagai Shon
Zamaera sebagai Maru
Acong Sweetchild sebagai Chuchox
Kahoe Hon sebagai Xander
Dee Alhadi sebagai Mimi
Syazlin Zainal sebagai Teena
Aznie Azmi sebagai Luna
Hafizul Kamal
Tria Aziz
Tony Eusoff


Filem Antaramasa

Antaramasa, sebuah filem sains fiksyen tempatan lakonan Josiah Hogan, Kaka Azraff, Adam Shahz, Tania Hudson, Indi Nadarajah, Riezman Khuzaimi, serta penampilan istimewa Aziz M. Osman dan Aleeza Kasim.
Filem Antaramasa berkonsepkan pengembaraan masa (time travel) terbitan Lux Ambiance Media Production di bawah arahan Ramdan Che Hassan yang ditayangkan pada 1 Julai 2021 di saluran 480 Astro First.
FILEM ANTARAMASA
Tarikh tayangan : 1 Julai 2021
Pengarah : Ramdan Che Hassan
Produksi : Lux Ambiance Media Production
SINOPSIS ANTARAMASA
Mengisahkan tentang seorang pemuda bernama Asri berkelulusan sarjana dalam bidang sains fizik telah mencipta sebuah mesin tenaga abadi (mesin masa). Mesin tersebut tidak akan habis menjana tenaga tanpa menggunakan bahan mentah.
Mesin masa ciptaan Asri berjaya membawa Asri kembali ke masa lalu. Dia menggunakan mesinnya itu beberapa kali untuk kembali ke masa lalu untuk memulihkan hubungan dengan kekasihny, Malisa.
Setiap kali Asri kembali ke masa lalu, setiap langkah dilakukan untuk mengubah nasibnya. Asri mengubah sejarah hidup bukan saja untuk dirinya tetapi untuk seluruh garis masa alam yang sentiasa menghalang cintanya.
Tanpa sedar, sebenarnya Asri telah mencipta sebuah paradoks masa dan dunianya telah berubah. Adakah Asri mengubah garis masanya sendiri? Adakah semuanya hanya takdir?
PELAKON ANTARAMASA
Josiah Hogan
Kaka Azraff
Adam Shahz
Tania Hudson
Indi Nadarajah
Aziz M.Osman
Riezman Khuzaimi
Aleeza Kasim


Filem Hutang 2D

Hutang 2D, sebuah filem aksi komedi yang akan bersiaran pada 5 Ogos 2021 di Astro First saluran 480. Filem Hutang 2D dibarisi chikadun cast Ayie Elham, Baby Shima, Eric Fuzi, FaliQue Ghazali, Akram Kadir, Achoi Floor88 dan Amir Floor88.
Ropi, Black Hanifah, Fauziah Ahmad Daud, Altimet, Coki dana Wafiy turut berlakon dalam filem Hutang 2D. Filem Hutang 2D arahan bersama Eric Fuzi dan Irwan Rauf juga boleh strim di Astro Go atau On Demand.
FILEM HUTANG 2D
Tarikh tayangan : 5 Ogos 2021
Idea asal : Eric Fuzi, Ayie Ilham, Dian Mayasari, Irwan, Rauf, Chill Bro
Pengarah : Irwan Rauf & Eric Fuzi
Produksi : Arie Zaharie Production, Knack Knack Studios
PELAKON DAN WATAK
Ayie Elham
Baby Shima
Eric Fuzi
FaliQue Ghazali
Akram Kadir
Achoi Floor88
Amir Floor88
Fauziah Ahmad Daud sebagai Mak Ima
Ropie sebagai Pak Jie
Black Hanifah sebagai Han
Altimet
Danish Daniel (Coki)
Wafiy
SINOPSIS HUTANG 2D
Mengisahkan tentang Ayie, Seorang pelukis komik webtoon dan budak flat Yang kuat berangan dan bersifat pengecut hidup sederhana dengan ayahnya, Pak Jie selepas kematian ibunya. Namun segala hasil usahanya dipandang rendah oleh Pak Jie.
Itu membuatkan hidup Ayie diselubungi kesedihan. Tabiat ayahnya Yang suka berjudi dan menipu duit orang membuatkan mereka diburu oleh penjahat bernama Farhan dan Kit.
Pada masa yang sama, Ayie juga menaruh perasaannya terhadap Shima, gadis Yang tinggal bersebelahan rumahnya.
Suatu hari, Ayie didatangi seorang lelaki misteri bernama Gua Mambang. Lelaki tersebut memberikan Ayie sebuah tablet ajaib Yang mampu membuatkan semua lukisannya menjadi nyata.
Lalu Ayie mencipta pelbagai geng baharu dengan kuasa tersendiri dan sejak itu Ayie dan gengnya memulakan pengembaraan untuk menyelamatkan ayahnya dan gadis Yang diminatinya, Shima.


Filem Mat Bond Malaya

Mat Bond Malaya, sebuah filem aksi komedi lakonan Naqiu, Elizabeth Tan, Azri Iskandar, Farid Halus dan ramai lagi. Filem Mat Bond Malaya adalah filem arahan Nabil Ahmad yang akan ditayangkan pada 20 julai 2021 di saluran Astro First 480.
Juga boleh strim Filem Mat Bond Malaya di Astro Go atau On Demand. Filem Mat Bond Malaya juga merupakan filem pertama terbitan syarikat produksi KMN Production milik Nabil sendiri bersama rakan kongsinya Datuk Khairil Muzamil Abdul Rahman.
FILEM MAT BOND MALAYA
Tarikh tayangan : 20 Julai 2021
Siaran TV : Astro First 480
Penulis Skrip : Nabil Ahmad
Pengarah : Nabil Ahmad
Produksi : KMN Production Sdn Bhd
SINOPSIS MAT BOND MALAYA
Dunia telah digemparkan dengan serangan virus Zombie. Mat Bond berusaha mencari penawar untuk virus ini. Adakah Mat Bond Malaya akan berjaya dan menjadi Superhero Malaya?
PELAKON MAT BOND MALAYA
Naqiu
Elizabeth Tan
Azri Iskandar
Riezman Khuzaimi
Farid Azmeir
Amyza Aznan
Reza Hasbi
Datuk Ramli MS
Aziz M.Osman
Aloy Paradoks
Syafiq Kyle
Ning Baizura
Didie Alias
Sebenarnya Filem 'Mat Bond Malaya' ni sebuah filem remake Filem 'Mat Bond' lakonan Mat Sentol yang pernah ditayangkan pada tahun 1967. Filem klasik tempatan hitam putih seperti ala-ala filem James-Bond.


Hadiah Giveaway Dari Blogger Suria Amanda

Sekali lagi courier datang tanpa diduga. Berkali kali dia hon sampai tuan rumah keluar. Bunyi hon bukan main kuat lagi. Tak expect ada parcel sampai. Masing masing tengah fokus keluarkan idea nak writing, dengar bunyi hon ingatkan jiran sebelah.
Tak rileks pulak abang courier tu hantar barang. Kita pun cepat cepat lah jengah suruh letak kat pagar je. Bila husband ada, dialah yang kena ambil parcel.
Buka parcel, ada balutan bungkusan yang cantik bertemakan kartun Disney princess. Kita pun jadi excited dan happy dapat bungkusan cantik ni.
Bungkusan macam ni pernah dapat bila masa birthday je. Itupun masa zaman sekolah dulu. Zaman sekarang tak ada nak balut balut macam ni dah. Semuanya serba simple dan see through. Tu yang excited lain macam.
Tadaaa..Inilah hadiahnya yang tersorok dalam bungkusan kartun Disney princess.  Ada frame putih 1♥ dan sheet mask
A'bloom Avo Cuddle Althea
 beserta tulisan nota atas kertas nota bewarna pink.
Terima kasih juga kak SA atas kiriman hadiah yang comel ni. Semoga dimurahkan rezeki. Aaminn...

Thanks for your support too kak
blogger Suria Amanda
.


Hansaegee Nature Aqua Whitening Cream, Krim Pelembap Water Based. Muka Pun Nampak Glowing

Hansaegee Nature, produk kecantikan Korea yang tengah popular sekarang ni. Mungkin ada yang pernah dengar nama Hansaegee Nature. Mungkin juga tak pernah tahu kewujudan produk jenama Hansaegee Nature ni.
Baiklah, Hansaegee Nature bukanlah produk baru. Kalau google hansaegee nature review, semua feedback positive. Lalu, kita pun teringin nak cuba jugak.
Paling teruja nak mencuba hansaegee nature aqua whitening cream yang dikatakan super moisture cream dengan water drops effect. Sebelum cerita panjang lagi hansaegee nature aqua whitening cream review ni, jom kenal dulu dengan produk hansaegee nature.
Didatangkan dengana bekas material plastik dengan double lid dan berkotak
Hansaegee Nature
Hansaegee Nature adalah produk kecantikan Korea yang berkualiti tinggi di import terus daripada Korea. Di Malaysia, Hansaegee Nature telah bertapak sejak 2011.
Hansaegee adalah gabungan daripada 2 huruf Korea iaitu “한국” dan “세기”menjadi perkataan “한세기” bermaksud Korea Century 韩国世纪.
Tak perlu risau sunburn, Aqua Whitening Cream kan ada!
Nak tanyalah jugak, apa ciri-ciri pelembap muka yang awak suka? Kalau saya suka jenis ringan, tak melekit dalam masa yang sama kulit rasa lembap. Tak kering walaupun selepas beberapa ketika.
Semua ciri-ciri tu ada pada Aqua Whitening Cream Hansaegee Nature. Bukan hanya ringan, tak melekit dan lembap. Banyak lagi yang best dengan Aqua Whitening Cream Hansaegee Nature ni rupanya. Sila teruskan membaca...
Aqua Whitening Cream
Hansaegee nature aqua whitening cream
 adalah sejenis pelembap water-based whitening cream. Uniknya aqua whitening cream ni selepasa disapu dan digosok perlahan akan mengeluarkan titisan air di kulit muka. Automatik kulit akan lebih lembap dan nampak glowing alaa gadis Korea gitu.
Kandungan Aqua Whitening Cream
Camellia Japonica Seed Oil.
Non-comedogenic , tak menutup pori kulit dan tak menyebabkan jerawat
Mengekalkan kelembapan sehingga ke dalam lapisan kulit.
Niacinamide
, juga dikenali dengan vitamin B3
Memberikan kesan tona kulit cerah, mengawal minyak, bersih dan anjal.
Tekstur Hansaegee Nature Aqua Whitening Cream pekat dan ringan.
Kelebihan Aqua Whitening Cream
Pelembap yang sesuai digunakan untuk semua jenis kulit.
Melembap kulit
Mencerahkan kulit
Merawat kulit kering dan rosak akibat sunburn
Membantu mengawal jenis kulit berminyak sebab hansaegee nature moisturizer tak menutup pori pori kulit (minimized pores)
Aqua whitening cream moisturizer mudah dan cepat menyerap ke dalam kulit.
Tidak melekit walaupun berpeluh ketika cuaca panas.
Terpaling best bila sapu dan urut-urut sikit dia akan mengeluarkan titisan air. Part ni paling teruja sebenarnya bila pakai hansaegee nature aqua whitening cream ni. Siapa yang pernah pakai tu tahulah feel dia macamana.
Selepas memakai Aqua Whitening Cream ni auto nampak kulit muka basah basah lembap glowing gitu. Nampak jelas pori pori tak tertutup lansung.
Tapi bila menggunakan pelembap yang lain, jelas nampak pelembap tersekat pada pori kulit.
Bukan tu je yang buat rasa best pakai hansaegee nature aqua whitening cream ni. Bila pakai makeup, makeup akan lebih tahan lama dan lebih glowing semestinya. Best ke tidak?
Cara Pemakaian Aqua Whitening Cream
Pakai Aqua Whitening Cream selepas cuci muka.
Calitkan aqua whitening cream pada kulit muka
Sapu rata aqua whitening cream
Urut perlahan-lahan
Titisan air akan keluar melembapkan kulit dan membasahi kulit muka.
Kemudian tepuk tepuk manja sampailah aqua whitening cream meresap sepenuhnya ke dalam kulit.
Saya akan pakai 2 kali sehari. Pagi sekali dann malam sebelum tidur. Bangun tidur kulit rasa lembut dan fresh je, tak berminyak.
Pelembap muka paling favourite. Kesimpulannya, Hansaegee Nature Aqua Whitening Cream ni selesa dipakai. Tekstur ringan, tak melekit, cepat meresap dan melembapkan kulit dengan lebih berkesan.
Pengalaman Menggunakan Hansaegee Nature Aqua Whitening Cream
Pertama kali cuba krim pelembap lain dari yang lain. Serasi sangat dengan kulit muka saya. Suka tau bila kita sapu sapu dan urut tu keluar titisan air. Lepas tu kulit muka pun terus auto lembap. Sejenis krim yang cepat meresap dan tidak meninggalkan kesan berminyak pada kulit.
Kulit muka pun nampak lembap dan glowing. Paling best kalau pakai sebelum tidur tu, bangun pagi kulit muka rasa lembut, lembap dan tegang. Best kan macam tu. Kulit pun tak lah kering even tidur dalam air cond pun.
Tercari-cari pelembap yang best? Jom lah cuba Hansaegee Nature Aqua Whitening Cream ni.
baca juga :
Pembelian Aqua Whitening Cream
Brand : Hansaegee Nature
Website :
www.hansaegee.com/shop
Instagram:
https://www.instagram.com/hansaegeenature
Facebook :
https://www.facebook.com/HansaegeeNature
Youtube :
https://www.youtube.com/c/HansaegeeNatureMalaysia


Hujan Di Pagi Hari Dan Menjamu Nasi Lemak Bungkus Daun Pisang

Nak makan apa pagi ni? tanya suami. Saya diam, tak ada jawapan untuk diberikan. Belum sempat fikir jawapan. Tiba-tiba katanya nak makan roti canai. Terus saya whatsapp order nasi lemak dan roti canai. Macam biasa beli nasi lemak dua bungkus dan roti canai kosong 10.
Bukan nak makan 10 sekaligus. Buat stok minum petang atau makan malam nanti. Nak tebar roti canai kita tak pandai. Beli je lah. Sekarang dah ada contact number kedai roti canai dan nasi lemak. Jadi lebih senang. Bila dah siap dia akan whatsapp dan ambil sendiri.
Boleh je nak delivery tapi saja nak jimat RM2. Pergi ambil sendiri dan tak perlu beratur. Kedai tu sentiasa ramai orang. Kalau walk in menunggu setengah jam pun boleh jadi juga. Elok je suami sampai rumah lepas ambil makanan, hujan turun dengan lebatnya. Hujan rahmat di pagi hari.
Syukur sempat sampai rumah baru hujan. Kalau tidak, mahu lencun sampai rumah sebab naik motor. Hujan kat luar, pokok dalam rumah tak kena air. Kenalah siram manually.
Pokok fittonia
 yang comel lagi cantik.
Sejuk sejuk hujan macam ni dapat nasi lemak bungkus daun pisang panas panas terasa nikmatnya. Aroma daun pisang membangkit selera. Zaman sekarang nak cari nasi lemak bungkus daun pisang pun payah. Almaklumlah di bandar ni serba serbi duit. Daun pisang kena beli.
Rezeki hujan di pagi hari. Sesekali cuti masak pagi beli makanan boleh juga bantu jualan peniaga kecilan juga. Dah banyak kali repeat order. Nasi lemak, sambal dan roti canai kena dengan selera.
baca juga :
A.S Corner Roti Canai Homemade

سورةُ الرَّحمن
بِسْمِ اللَّهِ الرَّحْمنِ الرَّحيمِ
فَبِأَيِّ آلاءِ رَبِّكُما تُكَذِّبانِ

(13)
Maka nikmat Tuhanmu yang manakah yang kamu dustakan.(13)


Jambu Batu Dan Serbuk Asam Tak Dapat Dipisahkan

Menurut kajian, kajian siapa saya tak pasti. Sebiji jambu batu mengandungi 4 kali ganda lebih banyak berbanding
buah oren
. 10 kali lebih banyak Vitamin A berbanding
buah lemon
.
Pendek kata, buah jambu batu mengandungi Vitamin A dan C yang tinggi yang boleh memenuhi 3 kali lebih keperluan seharian. Sejenis buah tropika yang kaya dengan nutrisi yang kita perlukan.
Siapa suka buah jambu angkat tangan. Yeay, boleh geng dengan saya! Sebelum ni saya pernah merasa
buah jambu batu tanpa biji
 tapi tak kena dengan selera. Tetap nak juga buah jambu yang biasa. Ada biji pun takpe lah. Asalkan rangup.
Lagipun jambu batu biasa ni lebih murah berbanding jambu batu tanpa biji. Ingat lagi zaman sekolah dulu orang jual sepotong 20 sen je. Lepas tu letak serbuk asam extra. Kalau ada orang jual buah potong jambu batu mesti ada jual air buah jambu batu. Tapi tak pernah pulak beli air jambu.
Minum air jambu batu merah pernah lah. Itupun yang minuman dalam kotak. Buah jamabu batu merah @pink guava tak pernah rasa yang buah fresh lagi. Macam jarang je jual kat Malaysia ni. Kan?
Selagi ada stok serbuk asam, baki beli
jeruk mangga asam boi
 haritu. Selagi itulah makan buah dengan serbuk asam. Jambu batu ni kalau tak ada serbuk asam macam tak sedap lah pulak kan. So dia punya nutrisi lari kemana agaknya? Cuba jawab kalau tahu.
Suka dengan serbuk asam local produk. Tu yang nampak lain sikit. Homemade guna gula kasar agaknya. Pernah beli kat pasaraya tapi tak masin terlebih. Selalu letak serbuk asam sikit je lah. Hujung hujung sudu bagi ada rasa sudah.
Biji tu nak senang buang, gunakan sudu. Mudah dan cantik hasilnya.


Jangan Takut Kau Takut Aku Pun Takut

Jangan Takut Kau Takut Aku Pun Takut, filem melayu hantu seram komedi lakonann Amerul Affendi, Shuk Balas, Mark Adam, Tasha Shila dan ramai lagi. Filem Jangan Takut Kau Takut Aku Pun Takut akan ditayangkan pada 8 Julai 2021 di saluran 480 Astro First
FILEM JANGAN TAKUT KAU TAKUT AKU PUN TAKUT
Tarikh tayangan : 8 Julai 2021
Pengarah : Nazir Jamaluddin
Produksi : CMA Media, Astro Shaw
PELAKON DAN WATAK
Amerul Affendi sebagai Dol
Shuk Sahaa
Mark Adam
Tasha Shilla sebagai Malaika
Dalimawati sebagai Nenek
Ropie
Jasmin Hamid
Syaiful Zero
Kamarool Haji Yusof sebagai Pengarah
Bell Ngasri sebagai Production manager
Wan Hanafi Su sebagai Datok
Azlee Senario sebagai Tok bomoh
Donna Muslim
SINOPSIS JANGAN TAKUT KAU TAKUT AKU PUN TAKUT
Mengisahkan tentang tiga sahabat karib Sarip, Dol dan Leman yang sangat nakal dan sering mencuri serta menyakat penduduk kampung. Sikap mereka membuatkan keluarga masing-masing terpaksa menanggung malu.
Selepas gagal mencuri di rumah Tok Bomoh, mereka bertiga telah dihalau oleh keluarga masing-masing.Kemudian Sarip, Dol dan Leman tekad untuk berhijrah ke Kuala Lumpur. Mereka telah menahan dan menumpang sebuah kereta yang dipandu oleh seorang gadis bernama Malaika.
Dalam perjalanan, Sarip mengajak untuk bermain satu permainan iaitu mereka perlu berkongsi kisah seram dan jika sesiapa rasa takut maka orang itu perlu keluar daripada kereta tersebut.
Sarip dan Leman masing- masing menceritakan kisah seram tetapi tidak ada sesiapa pun yang rasa takut, bahkan mereka terhibur dengan cerita-cerita tersebut.
Tiba giliran Dol untuk bercerita, tetapi Malaika terus menceritakan satu kisah seram sehingga membuatkan mereka bertiga seram.


Karipap Pusing Bonda Inti Sardin

Lama betul tak makan karipap pusing. Dapat
 karipap pusing rangup dan rapuh
 tu memang sedap. Nak buat sendiri memang tak lah. Bukan tak pernah cuba. Dah 2 kali cuba tak menjadi jugak. Kali kedua cuba buat dengan husband berakhir dengan gelak. Maksudnya failed lah tu.
Jangankan karipap pusing. Karipap biasa pun failed. Apoooo! Nak makan karipap, beli je karipap frozen. Ready to goreng je senang. Tak kiralah karipap kentang, karipap sardin, karipap pusing,
karipap daging kentang
 sekalipun. Kita belikan aje.
Mungkin cara buat karipap pada orang yang pandai senang je. Tapi bagi yang tak ada bakat ni, macam susah. Cara kelim karipap tu pandailah juga. Tapi part buat kulit karipap tu terpaling failed. Inti tu kira senang juga sebab kaedah dia macam masak lauk je.
Kena pratice make perfect lah. Tiba-tiba macam rindu pulak nak makan karipap ikea. Tiada tandingan rasa karipap ikea tu. Dia lebih kurang macam
karipap gergasi
 tu ada letak telur rebus dalam karipap.
Apa jugak jenis karipap kena kulit nipis rangup dan inti sedap. Yang berniaga pun janganlah jual karipap inti oksigen ye.
Maafkan saya, terbebel pulak.
Minggu lepas mak mentua dengan adik ipar ada bagi karipap pusing inti sardin frozen jugak. Karipap Pusing Bonda namanya. Baru minggu ni menggorengnya pun. Mujur teringat ada karipap pusing frozen dalam peti ais. Kadang boleh jadi pelupa jugak. Faktor usia  ke faktor stress tak tahu lah.
Karipap pusing
Karipap pusing merujuk kepada kulit karipap yang digelek berlapis-lapis dan akan menghasilkan corak lapisan yang cantik dan lebih rangup. Lebih mudah dikenali disebabkan lapisan kulit.
Ada 10 biji dalam satu pek. Jangan tanya saya berapa harganya sebab bukan beli sendiri. Karipap pusing bonda ni sedap sebenarnya. Cuma kulit karipap agak tebal sikit je. Inti dia pun banyak dan sedap.
Rasa sardin pun tak terlalu kuat sebab dicampurkan segala dengan kentang. Tenggelam timbul rasa sardin tu. Pada saya okay je, janji rasanya masih sedap.
Yang berdekatan area Seremban nak cuba rasa, silalah order.


Katlego Sitrus South Afrika Tinggi Vitamin C

Apa itu Citrus/Sitrus? Sitrus berasal daripada bahasa Latin. Sejenis tumbuhan yang digelar mata kerbau ( C.medica) atau sejenis pokok konifer (Thuja). Di Malaysia, sitrus dipanggil 'limau' atau 'Limaw' dalam bahasa melayu yang berasal daripada akar Melayu-Polinesia Barat.
Bahasa Jawa, Bali dan Sasak pula menyebutnya 'limo'. Dikatakan mungkin juga perkataan 'limau' berkongsi asal-usul dengan nimbū dalam bahasa Sanskrit yang bermaksud limau.
Kemudiannya limau dan nimbū pula diserap ke dalam bahasa Parsi (dalam bentuk لیمو līmū), bahasa Arab (ليمون laymūn), bahasa Portugis (lima, limão) dan bahasa Inggeris (lemon, lime)
sumber-
wikipedia limau
Begitu banyak dia punya panggilan dan gelaran tapi tetap merujuk kepada buah yang sama, buah sitrus atau buah limau. Jenis buah buahan sitrus pula ada banyak. Boleh kaji
senarai buah buahan sitrus
 jika rajin.
Tapi hari ni saya nak cerita Katlego sitrus dari South Afrika yang manis tinggi dengan vitamin C. Stok
buah oren manis
 dah habis, saya mintak husband belikan stok buah oren lagi.
Siap-siap pesan beli buah oren yang ada lubang pusat tu. Tips/ Cara memilih buah oren yang manis. Sila semat dalam kepala supaya tak lupa.
Husband beli sebungkus Katlego Sitrus South Afrika n. Kesemuannnya ada 5 biji buah sitrus yang saiznya sebesar tapak tangan. Berkali kali saya cakap besarnya buah oren ni. Macam jakun pun ada. Hahaha..Terjakun sebab tak pernah nampak in real buah sitrus sebesar itu.
Ke buah sitrus  tu saiz dia biasa je. Tapak tangan saya yang kecik agaknya. Abaikan. Paling tak sabar nak rasa buah sitrus ni. Betul ke manis bila pilih buah sitrus yang ada pusat berlubang ni?
Ternyata cara itu tepat belaka. Ya, manis manis manissss bak kata lagu Siti Sarah tu. Isi sitrus dia macam buah limau abong tu. Hampir sebiji-sebiji isinya. Sedap makan limau macam ni. Cara potong buah oren tetap sama.
Nak pisahkan isi dari kulitnya pun mudah. Lagi senang nak makan macam tu. Rasa macam berbaloi betul beli buah sitrus manis, besar dan sedap ni. Harga dia saya tak pasti pulak. Dah beberapa hari pulak membeli. Lupa nak membelek resit.
Tapi kalau terjumpa katlego sitrus South Africa ni, mungkin awak boleh cuba kalau sejenis yang suka buah sitrus. Beli di pasaraya Zemart.


Kek Baldu Merah Pujaan Hati

Selamat pagi ahad. Pagi pagi menjamu mata dengan kek baldu merah pujaan hati saya ni. Rasa janggal pulak sebut kek baldu merah. Dah biasa dengan nama red velvet cake. Apa juga makanan perisa red velvet saya suka.
Cookies oreo red velvet
,
aiskrim magnum red velvet
,
red velvet oreo brownies
 antara jenis makanan berperisa red velvet yang sedap. Baru-baru ni saya perasan ada
kuih semperit red velvet
. Tapi yang tu belum sempat rasa lagi lah.
Kek baldu merah pujaan hati ni bukan sempena apa-apa pun. Birthday pun tidak, anniversary pun tidak. Saja nak makan kek. Ye lah nak buat kek tak pandai walaupun resepi kek baldu merah bersepah dalam internet.
Beli jelah. Nak makan pun sikit je makan berdua je kan.
Mulanya nak beli
kek marble butter tok wan
 kat Kerepek Paroi. Sekali kek marble tak ada daaa...Kedai baru bukak lepas cuti raya. Belum ada orang hantar lagi. Makanya, husband pergi ke Bakers Cottage. Kot kot ada kek marble.
Dah tu alang-alang mencari kek marble. Dia beli jugak kek baldu merah ni sepotong dua. Rezeki saya juga dapat rasa kek  red velvet sekali. Rezeki berganda berganda. Rezeki jangan ditolak.
Bolehlah buat modal gambar untuk entri di blog, pinterest dan instagram. Sendu media sosial saya. Dipenuhi dengan gambar makanan je lah.
Soft moist Red Velvet Cake filled with layers of rich tangy cream cheese and sour cream frosting
Saya perasan saiz 1 slice kek red velvet Baker's Cottage ni tak besar mana. Harga di label bungkusan kek 1 slice RM7.50. Husband beli 2 slices sebab katanya sekarang ada promo 2 slices RM9.90. Kiranya berbaloi lah beli dengan harga promo.
First time sebenarnya rasa kek red velvet Baker's Cottage ni. Rasa dia lebih kurang rasa
kek red velvet Secret Recipe
 cuma Baker's Cottage punya ni versi kurang cream cheese. Cream cheese hanya pada lapisan kek dan topping dia dari cebisan kek.
Sesuailah untuk mereka yang yang tak suka cream banyak-banyak. Just nice lah rasa dia. Moist dan sedap! Manis pun tak manis sangat. Tapi kalau awak suka yang banyak cream cheese saya suggest beli
red velvet cake family mart
. Memang padu teruk disaluti cream cheese yang super tebal.


Limau Kesturi Bukan Kasturi

Selama ni dok sebut limau kasturi, rupanya limau kesturi. Banyak betul bahasa melayu yang salah ejaanya. Contohnya seperti dibawah.
resepi = resipi
kuey teow = kuetiau
mee = mi
nenas = nanas
garfu = garpu
istirehat = istirahat
Sebenarnya banyak lagi ejaan yang perlu diperbetulkan. Lepas ni kena sebut limau kesturi, bukan kasturi. Dalam kamus Dewan Bahasa dan Pustaka pun tak ada istilah limau kasturi.
Limau Kesturi
Definisi : sj tumbuhan (pokok), Citrus microcarpa
(Kamus Dewan Edisi Keempat)
Limau kesturi menurut wikipedia
 pula adalah (Citrus microcarpa, limau kasturi in english adalah Calamansi). Sejenis tumbuhan yang berasal dari negara Filipina. Kemudiannya tanaman limau kesturi tersebar ke asia tenggara.
Di negara Amerika pula dipanggil Kalamasi atau limau Panama yang tumbuh di kawasan tropika.
Jus limau kesturi sedap dijadikan minuman sejuk bersama air batu. Menyejukkan tekak dan badan serta menghilangkan rasa dahaga.
Selain dijadikan minuman, limau kesturi juga digunakan dalam pelbagai masakan melayu seperti
mi kari
, mi rebus,
laksa
 dan menu-menu yang berkaitan. Tak ketinggalan,
jeruk mangga asam boi
. Wajib tambah perahan jus limau kesturi. Baru kick rasa masam dia. Kecur pulak rasa!
Siapa suka makan limau kesturi dengan asam boi merah tu? Uishh hebat lah tahan masam. Saya tengok orang makan pun dah rasa kemasaman dia. Tak sanggup nak cuba. Setakat perah jus dalam air dan makanan je mampu.
Limau kesturi ni saya guna untuk cuci ayam ikan juga. Hilangkan bau hanyir. Pernah beli pokok limau kesturi kat nursery tapi tak hidup lama sebab kucing buat onar kencing dalam pasu. Konon tanam senang nak guna bila perlu. Tapi hajat tak kesampaian.
Sebab bila beli limau kesturi ni dia dah pack sebungkus banyak. Kalau tahan lama takpe jugak. Takkan hari hari nak kena minum air limau pulak. Bocor perut!


Mencuba Kek Marmar Baker's Cottage

Jarang sekali orang sebut kek marmar. Yang popular kek marble. Kan? Kek marble zaman sekarang pun bukan macam kek dulu. Dah upgrade dapat title kek marble jelita. Memang jelita betul.
Perasan juga dekat instagram prettygula pun ada jual kek marble motif floral. Kemain cantik dia punya lukisan bunga atas kek. Macam lukisan! Kagum lah. Anugerah masing-masing Allah dah bagi elok-elok. Apa yang ada tu, kita gunakan sebaiknya.
Sebenarnya dah biasa beli
kek marble tok wan
 di Kedai Kerepek Paroi tu. Murah dan sedap seiring dengan saiznya. Tapi disebabkan raya, banyak stok kek tak topup. Tak ada sebarang kek dekat rak. Makanya, kenalah mencari kat kedai kek lain.
Alang-alang Baker's Cottage yang tu terdekat baru bukak, maka kesana lah membeli kek marmar kot kot ada. Alhamdulillah rezeki saya dapatlah kek marmar yang di inginkan sekali dapat pakej
kek red velvet
.
Melayankan PMS (Premenstrual syndrome). Mood turun naik biasalah. Dia punya teringin mengalahkan orang mengidam. Ini bukan penangan cucuk vaksin ni. Side effects cucuk vaksin dah berlalu pergi. Setakat kebas kebas, mengantuk dan lapar itu biasa.
Okay, berbalik kepada kek marmar Baker's Cottage. Pertama kali saya nampak kek saiz besar gunakan bekas kertas. Yang biasa kita nampak guna bekas aluminium. Kek marble tok wan lagi rilek guna balut plastik je. Tak kisah lah bekas apa sekalipun, asalkan sedap.
Saiz kek marmar pun agak besar. Harga lebih kurang RM8 lebih kalau tak silap. Okaylah kan? Saya suka kek marble campuran coklat macam ni. Kek marmar klasik eh nama dia? Kek marble kampung? Ke ada nama lain? Rasa kek butter berselang seli rasa coklat. Sedap!
Tekstur kek yang lembut dan moist. Makan kek butter klasik tanpa sebarang krim pun sedap jugak. Kek lama dilupa jangan.


Mi Soto Mama Donuts & Coffee

Ada hari-hari yang rasa malas nak buat dan makan sarapan pagi. Pukul 10 macam tu baru terasa nak makan. Brunch (Breakfast + Lunch) terus lah. Ada juga harinya otak tak berfungsi dengan baik memikirkan masalah dunia.
Kesannya terus jem kepala otak. Nak makan apa, nak masak apa boleh jadi satu masalah dunia yang besar. Terasa nak makan soto. Tekak bangsa Johor betul ni. Maka orderlah mi soto Mama Donuts & Coffee delivery by foodpanda.
Portion semangkuk mi soto banyak betul. Ini bukan saiz standard mangkuk biasa. Besar sikit dari mangkuk biasa. Kalau guna mangkuk biasa, melimpah terus. Isi ayam dia banyak. Ayam goreng rangup bukan isi ayam rebus.
Mi dan suhun goreng sama banyak. Ada taugeh, daun sup dana taugeh sebagai pelengkap hidangan mi soto. Sambal kicap dilupa jangan. Tapi saya makan sambal kicap sendiri. Sambal kicap kedai jarang dapat yang pedas dan pekat. Cair je dan tak pedas biasanya.
Penjual yang tak kedekut rencah. Suhun banyak gila sampai tak nampak mi kuning tu. Saja cuba mi soto pulak. Haritu dah beli
bihun soto
 di kedai lain.
Soto nasi impit Peladang Cafe
 pun dah cuba rasa.
Kali ni cuba mi soto
Mama Donuts & Coffee
 pulak. Sup dia menepati selera saya. Jenis sup yang kurang rempah dan sedap. Cukup rasa.
Mi Soto x1 = 6.50
Nasi ayam x1 = 7.90
+ Delivery fee = RM 4.99
+ Service Tax (6%) - Foodpanda & Restaurant = RM 0.30
Total = RM 19.69
Lebih murah kalau beli terus di kedai.


Nak Nasi Beriani, Dapat Nasi Arab Sekali

Hari berganti hari sampai lah berbulan bulan lamanya terasa nak makan nasi beriani. Tapi tak dapat. Haritu
order kat foodpanda, restaurant cancel
 begitu je sebab jauh katanya. Ape daaaa..dah ada dalam foodpanda kita pilihlah. Dah pilih dan bayar, eh eh dia cancel pulak. Bukan rezeki kita namanya tu.
Mujur dapat refund sehari je. Kali kedua order food delivery by foodpanda juga. Order Pizza kalau tak silap. Kena cancel order jugak sebab tak ada rider nak hantar. Refund pun lambat sikit dapat dalam 3-4 hari kalau tak silap. Takpelah, asalkan dapat refund nya.
Semalam husband keluar beli pelampung flush toilet rosak pulak. Nak tak nak kena beli juga, tak pasal nanti bil air pulak melambung. Perasan sehari sebelumnya bunyi air dan air mengalir keluar dari flush. Mujur juga ada Mr DIY yang bukak semua section.
Terpaksa husband pergi Mr. DIY jauh sikit sebab yang dekat section tu ditutup. Itupun staff situ suggest dan katanya ada yang bukak semua. Alhamdulillah..Jenuh juga nak tunggu kalau beli online.
Balik balik husband bawa nasi beriani dan nasi Arab. Eh, tiba tiba je beli nasi Arab. Lahhh kata aritu nak nasi beriani katanya. Tak sangka pulak husband belikan sekali nasi beriani. Nak nasi beriani dapat nasi arab sekali. Rezeki betul.
Sebungkus nasi beriani dan sebungkus nasi arab. Nasi beriani dia banyak. Kami bahagia dua untuk lunch.
Seketul lauk ayam  besar bahagian isi. Bahagi dua pun kenyang makan. Ada acar nanas timun dan sambal belacan. Pelik pulak ada sambal belacan tiba-tiba. Ke sambal nasi arab?
Nasi Arab portion pun banyak cuma ayam kecil sikit. Sekali dengan timun dan juga yogurt. Kami kongsi berdua untuk dinner. Senang cuti masak sehari terus. Alhamdulillah...
Sebelum ni teringin sangat nak makan
nasi baryani kambing 30 hari Senawang
. Kali terakhir makan entah tahun bila entah. Sebelum COVID kot rasanya. Itu yang teringin sungguh. Kat situ je yang sedap dan menepati selera.
Menu Nasi Baryani Kambing 30 Hari
Nasi biryani gam Johor
Mee bandung Muar
Nasi arab
Pelbagai menu western dan masakan panas yang lain
Next time nak try mee bandung Muar pulak. Sebenarnya ada je nasi beriani yang dekat,
nasi beriani warisan Hj Ayob
 tapi semalam Jumaat kedai tutup. Rezeki dapat nasi baryani kambing 30 hari yang dah lama teringin makan.
Alhamdulillah dapat juga merasa nasi arab. Nasi Arab yang popular di Seremban ni Nasi Arab Damsyik. Pernah makan sekali je kot rasanya. Menarik dia punya decoration macam kat Arab tu. Tapi faham fahamlah bila dah popular dan jadi tumpuan, sentiasa ramai orang.
Satu cawangan lagi kurang sibuk tapi dah tutup pulak. Nasi Arab Damsyik pun sedap juga. Isi ayam dia lembut.
Nasi baryani, biryani, beriani..macam macam ejaannya. Saya suka nasi di Baryani Kambing 30 hari lagi. Rasa lauk ayam di sedap. Teringin nak rasa yang Kambing 40 Hari tu tapi tak dapat dapat. Dapat yang 30 Hari pun jadilah ye tak.
Balik Johor pun bukan lalu sana pun. Semata-mata nak pergi makan kat sana memang taklah. Ada yang dekat pun syukurlah. Tak dekat sangat pun sebenarnya.

Lokasi  Restoran Baryani Kambing 30 Hari

2, Jalan Orkid 2,
Taman Senawang Indah,
70450 Seremban,
Negeri Sembilan
Ini bukan paid review ya. Dah sedap, kita recommend lah.


Nasi Goreng Sardin Mackerel

Haritu beli barang dapur, pesan kat husband beli sardin ayam brand. Kalau tak ada, tak payah beli sebab
sardin adabi
 tu agak pelik rasa dia. Balik-balik, dia beli ikan mackerel ayam brand bukan ikan sardin. Ikan mackerel pun boleh lah.
Ikan mackerel dalam bahasa melayu ikan kembung ke ikan tenggiri sebenarnya. Sejenis tak tahu jenis ikan jadi confused jadinya. Siapa tahu, tolong jawab.
Semalam dah masak lauk sardin ikan mackerel tu untuk breakfast dan lunch. Hidangkan dengan ulaman timun. Sardin mackerel ni dalam tin 425g ada 2 ketul ikan mackerel besar. Seketul habis makan berdua breakfast dan lunch.
Seketul lagi, petang tu buat sandwich guna separuh. Kira besar juga saiz tu boleh buat beberapa hidangan. Tinggal separuh lagi, pagi ni buat nasi goreng sardin mackerel. Dengan rajinnya menumbuk bahan bahan tumis.
baca juga :
resipi nasi goreng sardin
Ikan mackerel ni tak selembut isi ikan sardin. Isinya juga agak kering. Ikan mackerel masak apa sedap? Jenis ikan mackerel dalam tin ni pada saya sesuai untuk buat sandwich dan nasi goreng. Sebab isinya kering dan berderai. Saya suka!
Bulan lepas saya masak
nasi goreng sardin malas-malas
 sebab malas nak menumbuk. Ikan mackerel masak lemak sedap juga. Next time boleh cuba.
baca juga :
beza ikan sardin dan ikan mackerel


Officially Bangsa Sinovac

Seusai sarapan pagi dan siap-siap. Gerak ke USIM (Universiti Sains Islam Malaysia) pukul 7:45 pagi macam tu dan sampai sana pukul 8 lebih hampir ke 8 setengah. Traffik lancar sebab tak banyak kereta pun. PKP, ramai juga yang tak masuk office kan.
Perjalanan ke USIM lancar ikut Highway LEKAS. Memang lekas lah sampai. Exit Highway macam biasa ada roadblock. Tunjuk temujanji vaksin je dan berlalu pergi. Sampai USIM, dekat pos pengawal pun dia check temujanji vaksin.
Parkir kereta masih banyak kosong lagi. Baru suku kenderaan memenuhi ruang parkir. Okaylah ramai macam tak ramai macam tu. Dari parkir nak menuju ke dewan tak jauh mana tapi mengah juga sebab dah lama tak berjalan kan.
Checkpoint 1 : Check samada ada pakai gelang kuanratin ke tidak. Yang pakai lengan panjang dia akan raba lah kot kot pakai gelang ke kan.
Checkpoint 2 : Check temujanji dalam apps MySejahtera
Checkpoint 3 : Tunggu kat khemah luar, ada taklimat ringkas sikit
Yang bertugas akan lepas baris by baris naik tangga ke dewan. Kena scan check in MySejahtera.
Checkpoint 4 : Tunggu luar dewan
Checkpoint 5 : Masuk dalam pintu dewan. Kat sini dorang akan bagi borang dan isi. Masa ni dorang suruh isi vaksin nama sinovac. Tapi kat luar dewan pun dah tampal siap-siap dah vaksin Sinovac.
Checkpoint 6 : Dah siap isi, masuk dalam dewan utama
Checkpoint 7 : Pendaftaran vaksinasi. Tanya tentang kesihatan samada ada alahan atau penyakit. Kat sini bagi borang dan ic
Checkpoint 8 : Persetujuan dan consultant kesihatan. Bagi borang dan IC.
Checkpoint 9 : Bilik vaksinasi. Scan vaksinasi QR code dan cucuk. Dalam bilik tu doktor perempuan. Sempat tanya doktor. Sakit tak? Doktor kata sakit sikit je. Okay fine. Dia kata saya akan cucuk vaksin Sinovac 0.5 ye. Macam cucuk tu ada lah rasa sakit sikit. Ye, macam gigit semut je.
Checkpoint 10 : Kaunter pemerhatian. Tanya kalau ada rasa apa apa kesan selepas disuntik dan dapat kad untuk second dose.
Checkpoint 11 : Duduk di tempat pemerhatian lebih kurang 10 minit.
Okay lepas tak ada apa-apa, keluar. Lepas tu barulah kita ambil gambar kat booth vaksinasi. Saya ambil gambar 1 booth je. Nak balik cepat kan. Tak kuasa nak berlamaan di luar. Setiap checkpoint pun tak ambil gambar. Ambil gambar kat booth je cerita vaksinasi saya.
Gigih pakai double mask, 3ply dan KF94. Selesa lagi pakai KF94 tu berbanding jenis fabric. Tengok orang lain rileks je pakai single mask tempat orang ramai. Kita punyalah risau.
Lepas pegang kad terus sanitize tangan. Cepat-cepat ambil gambar dan balik. Sakit perut plus mengantuk pun ada. Dok tahan sakit perut. Awal sangat breakfast meragam lah dia. Mengantuk pun satu hal juga.
Pakai spek pulak, tak selesa dengan ber face mask. Kejap kejap cermin kelabu asap. Itu yang malas pakai spek bila keluar. Contact lens kebetulan dah expired tak ada stok baru. Kedai cermin mata tutup waktu PKP ni pulak.
Dia jadi tak ada mood. Lebih fokus nak settlekan vaksinasi cepat. Syukurlah semua proses laju je. Tak sempat nak bosan menunggu. Tak sempat nak terpinga-pinga nak kena buat apa lepas tu dan lepas tu. Lebih kurang 30 minit settle.
Sebelum balik singgah beli nasi ayam untuk lunch. Stand by siap siap bekalan untuk lunch. Kot tak larat nak masak ke kan. Tapi sampai rumah sempatlah saya vacuum, basuh baju dan ampai baju. Masih larat lagi buat kerja rumah.
Kesan sampingan vaksin Sinovac
Alhamdulillah selesai dos petamo. Selepas beberapa jam ni tak ada kesan sampingan vaksin sinovac yang terlampau. Setakat kebas tangan sikit je. Kalau orang lain lapar lepas cucuk Sinovac tapi saya kurang selera makan pulak. Lain orang lain efek vaksin sinovac ni ye.
Lepas dah tidur, bangun tidur masih kebas tangan. Sebab tidur dalam air cond kot juga tu. Lepas tu sekarang okay dah. Husband pun macam tu juga. Kebas sikit je. Tak ada efek vaksin Sinovac yang lain. Harap sihat-sihat je lah. 1-2 hari ni kena rehat.
Vaksin Sinovac
Teknologi: Menggunakan virus covid-19 yang dimatikan untuk mencetuskan tindak balas sistem ketahanan badan
Keberkesanan : 50.4 hingga 91.25  peratus
Proses : Fasa tiga ujian klinikal
Dos diperlukan : 2
Tak kisah vaksin apa sekalipun. Asalkan fungsi vaksin tu melindungi diri kita dari virus covid jahat tu. Ada je orang dok cancel sebab nak dapatkan Pfizer jugak. Macam-macam karenah ya. Arab Saudi pun dah iktiraf dan terima vaksin sinovac. So bolehlah buat menunaikan haji dan umrah nanti walaupun dapat vaksin Sinovac.
Kat USIM pun ada walk in vaksin. Katanya warga emas yang terlepas temujanji fasa I haritu boleh je walk in. Dorang bagi je katanya. Tapi bila fikir balik, susah juga kalau tiba tiba walk in disuruh balik sebab tak ada temujanji. Lepas tu takut stok vaksin tak cukup. Tak pasal penat datang.
Negara luar boleh je pilih jenis vaksin sebab negara dorang dapat bekalan stok banyak. Negara kita, apa yang ada apa yang dapat tu dah kira bagus dah.
Yang belum dapat vaksin, bersabar lah ye. Saya register bulan February, bulan ni baru mendapat. Mungkin sebab juga kes negeri sembilan ni makin bertambah angka kes baru. Itu yang laju sikit kot.
Syukur dapat juga cucuk vaksin sama waktu dengan husband. Sepatutnya saya dapat
 vaksin first dose
 waktu petang. Tapi bila ramai kata boleh je pergi sekali. Saya pun pergi sekali dengan husband. Alhamdulillah dapat sekali. Cuma bilik cucuk berbeza sebab dia termasuk ke barisan lain.
Senang settle sekali tak payah nak pergi dua kali pagi dan petang. Dah boleh borak mandarin berdua dah. Eh! Gurau je.
Second dose selepas 21 hari, iaitu 6 Ogos nanti.


Pagi Pagi Pekena Bihun Soto

Entah kenapa pagi semalam rasa macam penat lain macam. Raya tak kemana kot. Apa yang dipenatnya pun tak tahu. Tak kan effect cucuk vaksin pulak tiba-tiba. Penat campur mengantok.
Lepas tu kurang selera rasa nak makan pagi. Husband tanya nak makan apa pun saya tak tahu nak makan apa. Husband keluar beli sarapan pagi. Saya pesan nasi kerabu je.
Kalau tak ada, nasi lemak pun boleh. Tapi dua dua pun takde. Husband belikan bihun soto untuk saya sebab kat kedai husband pergi tu ada jual soto. Rezeki dapat makan bihun soto sebab macam teringin juga nak makan soto. Cuma tak tahu nak beli kat mana.
Kira rezeki saya lah dapat makan soto. Walaupun bukan soto nasi impit, dapat bihun soto pun saya okay je. Jadilah buat lepas teringin nak makan soto masa raya.
Sebagai bangsa Johor, haruslah jadi penggemar makan soto. Tak kiralah soto apapun. Bihun soto ayam ke, bihun soto begedil ke, soto nasi impit ke, mi soto ke, semua layan je.
Bihun soto ayam ni kuahnya kaya dengan segala rempah. Tengok rupa pun dah tahu kan. Ikut selera saya, saya prefer kuah sup yang kurang penggunaan rempah.
Boleh cakap bihun soto ni lengkap dengan segala rencahnya. Ada begedil, isi ayam, kacang, taugeh dan daun sup. Sedap makan soto yang semuanya ada. Cuma kurang feel sebab kuah supnya kuat rasa rempah dan sedikit tawar.
Tapi takpa, ada sambal kicap settle masalah tu. Auto sedap terus rasa semangkuk bihun soto. Lupa pulak nak letak sambal kicap kat tepi. So sambal kicap tak ada dalam gambar.
Siapa suka soto? Kita geng!


Pasang Moroccan Style Kitchen Wallpaper Tambah Seri Dapur

Rasa macam kena buat sesuatu untuk tambah seri office 'oil & gas' (baca : dapur). Berkenan betul dengan moroccan pattern wallpaper. Macam nak letak moroccan style kitchen wallpaper je kat bahagian belakang dapur masak tu. Macam cantik je..macam lawa je...
Kita pun mencarilah kat shopee dan filter local seller. Dengan harapan ada moroccan wallpaper malaysia. Dapat lah add to cart beberapa yang berkenan sambil tu survey lagi. Bila dah hujung hujung nak submit out of stock pulak semuanya. Laju eh membeli masing-masing.
Corak yang saya berkenan tu orang lain berkenan juga. Moroccan tile style wallpaper yang berkenan banyak dari mainland China. Nak tak nak terpaksalah tunggu lama sikit. Tak lah lama sangat dalam seminggu lebih sikit macam tu.
Nak pasang tile, dinding tu dah bertile warna hijau. Nak tukar tile lain macam tak payah je. Tile pun tak ada cacat cela. Untuk bagi tambah seri dan nampak cerah, saya pilih moroccan tile style wallpaper yang nampak macam tile dan berlatarbelakang kan warna putih. Nampak kena lah juga dengan dinding dapur putih dan table top warna pink.
Masa nak beli dah ukur siap-siap. Panjang tu saya beli 3 meter sebab nak guna 2 meter lebih je. Cuma satu bahagian tu je saya nak tutup, tepi yang masih ada tile hijau yang asal tu saya tak nak tutup. Cuba juga nak tutup guna wallpaper tapi leceh betul nak pasang pun. So letak satu side je belakang dapur memasak.
Itupun ambil masa juga nak pasang tu. Berpeluh gak lah kami berdua nak pasang bagi nampak betul-betul ikut lebar tile. Tapi itulah dinding yang ber tile tu bukan betul betul ikut ukuran pun. Dah elok ngam ngam ikut garisan tepi, garisan atas pulak senget. Aduhaii...hampir give up nak melekat wallpaper ni.
Dah pasang, cantik berseri sudah dapur comel saya ni. Lebar dia memang tak cukup. Nekad je beli walaupun tahu tak cukup lebar nak tutup full tile tu. Takpe, kita boleh adjust dia kan. Decide untuk tutup bahagian atas, bawah biarkan ada nampak tile hijau tu.
Bawah tak obvious sangat nampak tak tutup tu. Kan? Cerah sikit dapur sekangkang kera ni. Ada modal nak pasang cooker hood. Dah lama berhajat tapi tak pasang pasang lagi. Buat masa ni guna exhaust fan tepi atas tu.
Bukan apa, pasang cooker hood lagi bagus dapat serap minyak masakan yang bertebaran di udara tu. Kurang sikitlah dapur berminyak. Tak ada cookere hood, lepas masak kenalah lap segala minyak tu.
By the way, saya memang beli moroccan style kitchen wallpaper ni khas untuk kitchen. Sticker jenis tebal, tahan lasak, kalis air, boleh lap kotoran dan tahan lama pakai. Memang sesuai untuk kitchen.
Selain tu sticker ni boleh guna guna untuk lantai dan dinding bilik air. Nak bagitahu wallpaper ni betul betul tahan lasak dan tahan lama lah gitu. 1 meter RM8.90. Pada saya berbaloi lah. Beli 3 meter untuk tutup bahagian yang perlu je.
Nampaklah ruang cantik sikit kat dapur ni. Decoration pun minimalist je. Guna
Dish rack BYGEL rail IKEA
 (no longer available or produced) sejak tahun 2015 tu untuk meminimakan penggunaan ruang dapur yang secomel ini.
Kalau berkenan, cari je kat shopee 'Morocco Wallpaper'. Nak tahu tak, lepas saya dah dapat wallpaper idaman nun jauh dari China tu. Bila membelek semula shopee local seller, dia baru restock pattern wallpaper yang saya nak tu. Aduh, sakitnya tu disini.
Walaupun harga dia lebih sikit lebih kurang RM10/1 meter. Dapat local seller lagi bagus tak payah tunggu lama kan cerita dia. Takpelah, dah beli dan pasang pun.


Peanut Butter Skippy Super Chunk Untuk Diet

Tiba-tiba rasa macam nak makan peanut butter. Lama gila kot tak rasa peanut butter. Bila husband keluar membeli barang, saya pun listkan sekali peanut butter.
Tak mention pun any jenama peanut butter. Asalkan peanut butter. Murah-murah dan saiz bekas kecil pun okay. Asalkan peanut butter.
Tak tahu nak pilih apa katanya. Dia pun beli peanut butter Skippy. Tak pernah lansung saya rasa peanut butter Skippy ni.
Seingat saya, last makan peanut butter Lady's Choice. Tahun bila tak ingat. Punyalah lama kannnn. Sekarang ni dah macam-macam jenama dan banyak pilihan.
Nampak macam menarik je peanut butter skippy Super chunk. Peanut butter dengan ketulan kacang yang banyak. Kaya dengan ketulan kacang. Seronok mengunyah kacang. Sakit gigi mengunyah sila jangan makan. Nanti potong mood.
Saya suka je ada kekacang ni. Katanya peanut butter skippy untuk diet. Sesuailah untuk mereka yang berdiet sebab kurang kalori dan kurang gula. Siapa-siapa tengah diet tu, bolehlah cuba peanut butter skippy super chunk ni dalam menu diet.
Makan dengan roti memang mengenyangkan. Rasa dia memang tak manis pun. Sebelum ni husband beli yang bekas 350g. Second time beli terus dia beli yang besar 500g. Tak nak kalah dia pulak yang terlebih suka. Siapa yang teringin makan ni sebenarnya?
Saya taklah dalam fasa diet pun. Dapat yang peanut butter untuk diet ni bolehlah makan tanpa rasa bersalah. Tak lah menternak lemak sangat. Sangatttttt....


Penangan Mouthgasm Crunchy, Mulut Tak Berhenti Mengunyah

Kedengaran ada orang bagi salam seiring bunyi motor. Husband pun menjengah keluar sliding door. Ada parcel untuk saya rupanya. Bukak parcel, muncullah sebekas mouthgasm crunchy berwarna merah menyala dengan gambar mulut macam tu haa.
Tengok gaya bentuk bungkusan bongkah bulat panjang tu dah boleh agak daripada seseorang. Tepat tekaan saya bila tengok tub mouthgasm crunch tu.
Mouthgasm Crunchy
Yang belum tahu mouthgasm tu apa. Mouthgasm Crunchy sejenis choco jar yang dijadikan sebagai kudapan. Founder mouthgasm crunchy, saudara Shahrul Shafiq telah mengeluarkan produk mouthgasm crunchy sejak January 2021. HQ Mouthgasm Crunchy terletak di Seri Iskandar, Perak.
Didatangkan dalam tub yang ber seal. Barulah terjamin tak tumpah semasa proses penghantaran, terjamin rangup dan terjamin tak masuk benda asing yang lain.
Mouthgasm crunchy ingredients :
baby coco crunch
cookies flakes
melted premium chocolate
mocha coffee powder flavour
Chocojar mouthgasm crunchy ni sumpah sedap dan rangup dimakan. Campuran melted premium chocolate dan mocha coffee powder flavour tu sedap untuk peminat chocolate dan coffee macam saya. Manis? Eh taklah! Manis yang sedang elok manisnya.
Kejap kejap ada rasa pahit sikit. Pahit coffee atau pahit dark chocolate macam tu. Serious rangup, krup krap krup krap berbunyi bila mengunyah. Dah gaya ASMR mukbang dah makan berbunyi bunyi.
ASMR
: autonomous sensory meridian response
Mukbang (pronounced "mook-bong")
: it translates to “eating broadcast” in South Korea
Mula mula suap sikit je ke mulut sebab takut manis sangat. Konon nak rasa je. Lepas tu laju jee menyuap. Gilir gilir pass
baton
 tub dengan husband. Sedar sedar nak habis dah. Haha..masing masing tak menahan makan sebab sedap.
Hujung hujung baru nampak dasar tub banyakkkkk lagi chocolate melted tertinggal. Patutnya kena goncang rata dulu sebelum makan. Haishhh..salah sendiri. Chocolate yang tinggal kami letak susu dan jadikan air susu chocolate. Pun boleh. Tak nak membazir.
Sekejapan habis 1 tub makan berdua. Alhamdulillah..rezeki merasa mouthgasm crunchy ni pemberian
blogger Atiqah Najihah
. Nak menyebut mouthgasm pun berbelit lidah haihhh. Siap bagi kad nota comel berbentuk love tu lagi.
Nama saya terpilih diantara top komentator blog Atiqah Najihah bulan Jun.
Terima kasih banyak-banyak Atiqah berkongsi rezeki dengan kami berdua. Semoga dilimpahi rezeki  yang berpanjangan dengan segala keberkatan. Aaaaminnn...
Sesiapa nak cuba rasa dan beli mouthgasm crunchy ni bolehlah dapatkan di Shopee, kata Atiqah.


PKPD Seremban Bermula 9 Julai 2021

Dah boleh agak PKPD akan dilaksanakan juga di Seremban sebab kes baru Negeri Sembilan tak turun turun. Situ je duduknya. Jadi, bila dah umumkan PKPD (Perintah Kawalan Pergerakan Diperketatkan) Seremban tak tahu nak rasa apa sebenarnya.
Ikutkan rasa, memang sebolehnya taknak PKPD. PKP pun tak nak. Tapi nak buat macamana, dah itu kerajaan tetapkan. Yelah, untuk keselamatan kita semua. Memang kita semua dah penat. Frontliner pun dah penat teruk. Mental pun dah cepat koyak sekarang ni.
Sama-samalah kita berdoa semoga pandemik ni cepat berakhir dan urusan vaksin dipercepatkan juga.
Kawasan PKPD Seremban
PKPD di seluruh daerah Seremban, Negeri Sembilan akan berkuat kuasa bermula 9 Julai sehingga 22 Julai 2021. PKPD Seremban melibatkan lapan mukim iaitu:
Ampangan
Labu
Lenggeng
Pantai
Rantau
Rasah
Seremban
Setul
Baru-baru ni dengar cerita cucuk vaksin kosong. Ada yang datang cucuk vaksin, dah tahu positif Covid tapi tak bagitahu. Satu hal pulak nak sanitize PPV (Pusat Pemberian Vaksin). Macam-macam hal. Bukan mudah nak kawal rakyat yang bermacam perangai ni.
Benar, bukan masanya untuk menunding jari. Doakan Malaysia cepat sembuh segera. Tak sabar nak keluar bebas kemana saja tanpa face mask dan tanpa surat rentas daerah rentas negeri and whatsoever lah.


Pokok Pandan Hidup Dalam Air

Boleh ke tanam pokok pandan dalam air? Jawapannya, boleh! Sebab saya dah buat. Cara menanam pandan di air ni lebih mudah pada saya. Sejak kucing buat onar, kencing dalam pasu luar rumah banyak pokok tanaman mati. Pokok kari,
limau kesturi
, kunyit habis mati.
Salah satu punca kenapa pokok pandan mati. Tambah lagi bila musim panas masa tu. Saya tanam pandan dari batang pokok pandan, potong sampai akar bawah sikit dan letak dalam bekas air.
Sebenarnya tanam daun pandan dalam pasu lagi bagus. Tanam dalam tanah terus tanpa pasu lagilah bagus. Cepat dia membiak. Tapi pilihan apa yang saya ada. Tanah pun tak ada semua dah dipenuhi simen dan tiles. Kenalah tanam dalam pasu.
Tanam dalam pasu lain pulak halnya. Pilihan yang ada. tanam pokok pandan hidup dalam air je lah. Untuk saya yang jarang guna daun pandan bolehlah guna cara ni. Sesekali nak guna buat nasi lemak ke masih okay.
Tapi tak disarankan lah kalau jenis kerap guna daun pandan. Tanam pokok pandan dalam air ni lambat pertumbuhan dia. Tak tahu lah kot ada penggalak pokok untuk tanaman dalam air. Bekas pun kena besar jugalah. Kena rajin tukar air juga untuk elakkan jadi habitat pembiakkan nyamuk. Ini agak leceh tapi saya guna bekas kecil okay je kot.
Dalam satu bekas boleh letak satu batang pokok pandan je. Letak dalam rumah di kawasan yang ada cahaya matahari. Bila letak dalam rumah ni senang nak ambil juga bila masak. Tak perlu susah payah capai tudung capai cardigan nak ambil. Tak perlu mintak tolong suami pergi ambil.
Ada pokok pandan wangi letak kat ruang dapur pun best juga bau pandan. Kan? Kalau suka bau daun pandan lah. Boleh elak lipas datang. Betul ke tidak tak tahu lah.
Cara menanam pandan di dalam air
Tanam dengan batang yang berakar
Satu batang pokok dalam satu bekas
Rajin tukar air
Pokok pandan ni jenis pokok yang memerlukan air yang banyak. Sebab tu kalau musim panas kena rajin siram. Kalau pokok kunyit pun boleh hidup dalam air okay jugak. Bolehlah guna daun kunyit bila nak buat rendang. Persoalannya, boleh ke?


Pretty Little Liars Indonesia

Pretty Little Liars versi Indonesia, sebuah drama adaptasi popular hollywood Pretty Little Liars. Drama Pretty Little Liars Indonesia dibarisi pelakon Eyka Farhana, Shindy Huang, Anya Geraldine, Valerie Thomas, Yuki Kato dan ramai lagi.
Peminat siri drama Pretty Little Liars boleh tonton Pretty Little Liars Indonesia episode 1 mula ditayangkan di Astro Citra pada 5 Julai 2021 setiap hari Isnin, jam 9:00 malam. Juga boleh strim di Astro Go atau On Demand.
DRAMA PRETTY LITTLE LIARS
Jumlah episod : 10 episod
Tarikh tayangan : 5 Julai 2021
Waktu siaran : Isnin, jam 9:00 malam
Siaran TV : Astro Citra 108 (HD)& 128 (SD)
Pengarah : Emil Heradi
SINOPSIS PRETTY LITTLE LIARS
Mengisahkan tentang 5 orang sahabat baik iaitu Aria, Emma, Hanna, Sabrina dan Alissa. Mereka berlima merupakan gadis paling popular di Universiti Amerta. Pada malam graduasi, mereka berpesta di rumah Sabrina. Akan tetapi semasa mereka bangun tidur, mereka dapati Alissa telah hilang.
Setahun kemudian, kehidupan Aria, Hanna, Sabrina dan Emma sering diganggu dengan mesej ugutan yang menyalahkan mereka tentang satu rahsia yang hanya diketahui oleh Alissa. Pengirim mesej-mesej itu menggelarkan dirinya ‘A’.
Mereka berempat yakin bahawa ‘A’ adalah Alissa yang telah hilang setahun lalu dan beranggapan 'A' cuba mengusik mereka berempat. Andaian mereka terus menjadi persoalan apabila mayat Alissa ditemui di halaman belakang villa miliknya.
Siapakah yang membunuh Alissa? Siapakah ‘A’ sebenarnya jika bukan Alissa?
PRETTY LITTLE LIARS INDONESIA CAST
Shindy Huang sebagai Aria
Anya Geraldine sebagai Hanna
Eyka Farhana sebagai Emma
Valerie Thomas sebagai Sabrina
Yuki Kato sebagai Alissa Gabriela
Wulan Guritno
Naufal Samudra
Jennifer Coppen
Giulio Perangkuan
Tegar Satrya
Tarra Budiman
Cindy Nirmala
Irgi Fahrezi